title: Matti Lehto

text: Tasavallan presidentti on myöntänyt Lehdolle vuonna 2006 professorin arvonimen ja vuonna 2013 Suomen Valkoisen Ruusun I luokan ritarimerkin. Puolustusvoimain komentaja myönsi Lehdolle 2012 sotilasansiomitalin.


title: Martin Herem

text: Martin Herem on virolainen kenraalimajuri, joka toimii Viron puolustusvoimien (Kaitsevägi) komentajana 5. joulukuuta 2018. Hän seuraa tehtävässä Riho Terrasta. Ennen puolustusvoimain komentajuutta Herem toimi Viron puolustusvoimien pääesikunnan päällikkönä vuosina 2016–2018.


title: Martin Herem

text: Herem on Viron tasavallan historian (1918–) ensimmäinen puolustusvoimain komentaja, joka on koko sotilasuransa palvellut vain Viron asevoimissa.


title: Ash (albumi)

text: Ash on kuubalaistaustaisen ranskalaisen duon Ibeyin toinen studioalbumi, jonka XL Recordings julkaisi 29. syyskuuta 2017. Albumi nauhoitettiin marraskuussa 2016 ja sen tuotti Richard Russell. "Ash" poikkeaa duon eponyymistä esikoisalbumista ja sisältää enemmän yhteiskunnallisia teemoja, kuuluisia artisteja kuten Kamasi Washington, Meshell Ndegeocello ja Chilly Gonzales sekä nopeatempoisemman sävelen. "Ashilla" on samanlaisia teemoja kuten Beyoncén albumilla "Lemonade" (2016) ja Solangen albumilla "A Seat at the Table" (2016), käsitellen rasismia, voimaantumista sekä naisten ongelmia. Albumi esittää kyseisiä asioita muun muassa otteilla Claudia Rankinen kirjasta "" (2014), Frida Kahlon päiväkirjasta sekä Michelle Obaman Donald Trumpin seksuaalista ahdistelua koskevasta puheesta.


title: Hôpital Foch

text: Foch () on suresneslainen sairaala. Osa "Établissement de santé privé d'intérêt collectif" ja Versailles’n yliopisto yliopiston opetuskeskuksesta on yksi Euroopan suurimmista sairaaloista.


title: Hôpital Foch

text: Se on rakennettu vuonna 1929.


title: Þorsteinn Häränjalan tarina

text: Þorsteinn Häränjalan tarina (isl. "Þorsteins þáttr uxafóts") on keskiaikaista islantilaista saagakirjallisuutta edustava tarina, jonka kirjoittajaa ei tunneta. Se luetaan niin kutsuttuihin islantilaissaagoihin. Tarina on todennäköisesti saatettu kirjalliseen muotoon vasta 1300-luvulla. Se kertoo ensin norjalaismiehestä nimeltä Ívarr "ljómi" (suom. ”säde”), joka saattaa raskaaksi islantilaisen naisen, mutta ei tunnusta isyyttään. Pojasta, jota kutsutaan Þorsteinniksi, tulee suuri sankari. Hän matkustaa Norjaan ja saapuu kuningas Olavi Tryggvenpojan hoviin. Norjassa hän tekee suuria urotekoja ja taistelee peikkoja ja eläviä kuolleita vastaan ja kääntyy lopulta myös kristityksi. Lopulta hän saa myös isänsä hyväksynnän. "Þorsteinn Häränjalan tarinaa" ei ole suomennettu.


title: Þorsteinn Häränjalan tarina

text: "Þorsteinn Häränjalan tarinan" alku seuraa Islannin asuttamisesta kertovaa "Landnámabókia" kertoessaan Þorsteinnin äidinpuoleisen suvun sekä islantilaisten varhaisimman, vielä pakanallisen lain ("Úlfljótslög") saapumisesta saarelle. Þorsteinnin äidin, mykän Oddnyn, veli Þorkell Geitisson mainitaan myös "Landnámabókissa". Þorsteinnin isä Ívarr "ljómi" taas mainitaan lisäksi muinaissaagassa "Sörlin tarina", missä Ívarr surmaa Olavi Tryggvenpojan siunauksen alaisena päättymätöntä taistelua käyvän elävien kuolleiden armeijan.


title: Þorsteinn Häränjalan tarina

text: "Þorsteinn Häränjalan tarina" on säilynyt 1300-luvun lopulta peräisin olevassa Flateyjarbók-käsikirjoituksessa osana kuningas Olavi Tryggvenpojasta kertovaa pitempää saagaa. On esitetty, että tarinan olisi alkujaan Flateyjarbókiin lisännyt Jón Þórðarson, joka oli toinen käsikirjoituksen laatijoista. Tarinan tarkoituksena olisi tällöin ollut toimia eräänlaisena temaattisena johdatuksena islantilaisten kristinuskoon kääntymiseen. Sen mukaan islantilaiset eivät ennen virallista kääntymistä vuonna 999/1000 olleetkaan olleet pakanoita vaan esi-kristillisiä: saagassa kerrotaan, miten Þorsteinn taistelleessaan peikkoja vastaan lupaa kääntyä kristityksi, jos selviää koitoksesta. Kääntymisen jälkeen Þorsteinn taistelee kristityn kuninkaan Olavi Tryggvenpojan joukoissa, mutta saa tarinan mukaan surmansa Svolderin (isl. "Svölðr") meritaistelussa yhdessä kuninkaan kanssa. Tarinassa kuvataan Þorsteinnin päätöstä kääntyä kristityksi hänen taistellessaan elävää kuollutta vastaan:


title: Thai Smile Airways

text: Thai Smile Air on thaimaalainen lentoyhtiö. Se aloitti toimintansa 2012 ja sen omistaa kokonaan Thai Airways.


title: Thai Smile Airways

text: 20.5.2011 Thai airways iloitti suunnittelevansa uutta halpalentoyhtiötä Thai Wingsiä. Suunnittelusta ilmoitti Ampon Kittiampon ja Thaimaan hallituksen puheenjohtaja elokuussa 2011. Thai Smile valittiin 2,229 ehdotuksesta.


title: Thai Smile Airways

text: Thai airwaysin mukaan, Thai Smilen pitäisi tuottaa viisi miljoonaa Bahtia kahden vuoden toiminnan jälkeen.3.8.2017, Thai Smilen laivastoon kuuluivat seuraavat lentokoneet:


title: Thai Smile Airways

text: Thai Smile Airways on tällä hetkellä Thai Honda Ladkrabangin ja Ratchaburi Mitr Pholin virallinen sponsori.


title: Anton Wedin

text: Anton Wedin (s. 1. maaliskuuta 1993 Sundsvall, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Hän on pelipaikaltaan vasen laitayökkääjä.


title: Anton Wedin

text: Wedin on IF Sundsvall Hockeyn kasvatti. Hän siirtyi juniorina sittemmin Timrå IK:hon. Wedin oli kaudella 2009–2010 J18 Allsvenskanissa kuudella osumallaan joukkueensa paras maalintekijä kolmen muun pelaajan kanssa. Pudotuspeleissä hän oli tehoilla 3+2=5 Timrån paras pistemies Jeremy Boycen ja Simon Olssonin kanssa sekä paras maalintekijä Linus Wernemanin kanssa. Kaudella 2011–2012 Wedin debytoi seuran miesten Elitserien-joukkueessa, jossa hän pelasi kymmenen runkosarja- ja yhden Kvalserien-ottelun ilman tehopisteitä. Wedin teki Elitserien-debyyttinsä Tapaninpäivänä 26. joulukuuta 2011 vieraissa Frölunda HC:tä vastaan. Hän pelasi kauden aikana miesten pelejä myös kahden ottelun verran lainalla kasvattajaseurassaan IF Sundsvallissa sarjatasoa alempana HockeyAllsvenskanissa.


title: Anton Wedin

text: Heinäkuussa 2012 Wedin teki Timrån kanssa vuoden mittaisen Elitserien-sopimuksen. Hänen varsinainen tulokaskautensa toi 2012–2013 41 runkosarjaottelussa tehot 4+1=5 ja seitsemässä Kvalserien-ottelussa yhden syöttöpisteen. Wedin avasi maalitilinsä Elitserienissä heti kahdella osumalla debyyttinsä tavoin Tapaninpäivänä 26. joulukuuta 2012 Skellefteå AIK:ta vastaan. Timrån kausi päättyi kuitenkin putoamiseen Allsvenskaniin. Toukokuussa 2013 Wedin teki joukkueen kanssa vuoden mittaisen jatkosopimuksen.


title: Anton Wedin

text: Wedinin sopimusta Timrån kanssa jatkettiin vuosittain joukkueen jatkettua Allsvenskanissa. Kaudella 2015–2016 hän oli tehoilla 7+18=25 Timrån paras syöttäjä ja toiseksi paras pistemies Jonathan Dahlénin jälkeen. Kaudella 2017–2018 Wedin jakoi Vilmós Gallon kanssa tehoilla 2+7=9 SHL:n (ent. Elitserien) nousukarsintasarjan syöttöpörssin voiton ja pistepörssin toisen sijan edellään vain joukkuetoveri Jonathan Dahlén. Timrån kausi päättyi sarjanousuun SHL:ään. Huhtikuussa 2018 hän teki joukkueen kanssa vuoden mittaisen jatkosopimuksen.


title: Anton Wedin

text: Wedin pelasi alle 18-vuotiaiden MM-kilpailuissa vuonna 2011, jolloin hän voitti hopeaa. Yhteensä Wedin on pelannut kolme nuorten ja kymmenen poikien maaottelua.


title: Anton Wedin

text: Ruotsin A-maajoukkueessa Wedin on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksen 8. marraskuuta 2018 Pardubicessä pelatussa avausottelussa Tšekkiä vastaan. Wedin merkittiin Ruotsin kakkosketjun oikeaan laitaan Dennis Rasmussenin ja Nick Sörensenin viereen.


title: Anton Wedin

text: Wedinin isoveljet Jonas ja Niclas ovat pelanneet myös jääkiekkoa. Heistä Niclas pelaa nykyään Ruotsin neljänneksi korkeimmalla sarjatasolla HockeyTvåan-joukkue Ånge IK:ssa ja hän on aiemmin esiintynyt myös Norjan pääsarjatasolla.


title: Sacramenton piirikunta

text: Sacramenton piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 1 418 788 ihmistä vuonna 2010, ja se on pinta-alaltaan 2 570 neliökilometriä. Piirikunnan suurin kaupunki on Kalifornian pääkaupunki Sacramento, joka on myös piirikunnan hallintokeskus.


title: Sacramenton piirikunta

text: Yhdysvaltain väestönlaskentaviraston mukaan alueen pinta-ala on 2 570 km².


title: Pierre Vergniaud

text: Pierre Victurnien Vergniaud (31. toukokuuta 1753 Limoges – 31. lokakuuta 1793 Pariisi) oli ranskalainen poliitikko, yksi girondistien tunnetuimmista johtajista Ranskan suuren vallankumouksen aikana. Hänet tunnettiin puhujanlahjoistaan. Vergniaud teloitettiin niin sanottuna terrorin aikana.


title: Pierre Vergniaud

text: Vergniaudin isä oli Ranskan armeijan hankkija. Vergniaud sai opetusta paikalliselta jesuiittaisältä ja kävi koulua Limogesissa. Valtiomies Anne Robert Jacques Turgot rahoitti hänen opintonsa Pariisin Collège du Plessis -koulussa. Vergniaud suoritti lakiopintonsa Bordeaux’n yliopistossa ja valmistuttuaan vuonna 1781 hän toimi asianajajana Bordeaux’n parlamentissa. Hänen on sanottu olleen asianajajana lahjakas, mutta työskennelleen niin vähän kuin mahdollista. Hän otti vallankumouksen vuonna 1789 innolla vastaan, liittyi kansalliskaartiin ja osallistui Bordeaux’ssa paikallisen jakobiiniklubin perustamiseen. Hän saavutti mainetta vuonna 1790 puolustamalla oikeudessa erästä sotilasta, jota syytettiin osallisuudesta maanomistajaan kohdistuneeseen mellakointiin. Vergniaud valittiin samana vuonna edustajaksi Gironden departementin yleisneuvostoon ja syksyllä 1791 Gironden edustajana Ranskan lakiasäätävään kansalliskokoukseen. Hän liittyi maltillisten vallankumouksellisten edustajaryhmään, niin sanottuihin girondisteihin. Hän oli marraskuussa 1791 lyhyesti kansalliskokouksen puhemiehenä.


title: Pierre Vergniaud

text: Vergniaudia pidettiin girondistien taitavimpana puhujana ja yhtenä koko vallankumousajan suurimmista puhujista. Girondistien idealistisen mutta usein epäkäytännöllisen politiikan on sanottu henkilöityneen kaunopuheisessa Vergniaudissa. Hän tuki puheissaan puoluetoverinsa Jacques Pierre Brissot’n vaatimusta sodan julistamisesta Itävallalle ja myötävaikutti Ranskassa nousseeseen sotainnostukseen, josta vakuuttuneena girondistijohtoinen hallitus lopulta antoi sodanjulistuksen keväällä 1792. Vergniaud myös lietsoi monarkian kukistamiseen johtanutta kehitystä pitämällä vuoden 1792 aikana useita puheita, joissa hän hyökkäsi hovia ja kuningasperhettä vastaan. Hänen uransa kuuluisin puhe oli hänen kansalliskonventissa 3. heinäkuuta 1792 pitämänsä dramaattinen ”Isänmaa on vaarassa” -puhe, jossa hän syytti kuningas Ludvig XVI:tta vastavallankumouksellisista juonitteluista ja vaati tämän erottamista. Hallitsematonta kansannousua pelännyt Vergniaud yritti kuitenkin vielä salassa pelastaa monarkian neuvottelemalla heinäkuun lopussa Ludvig XVI:n kanssa ja ehdottomalla tälle uuden hallituksen nimittämistä. Kun tasavaltalainen kansannousu pian puhkesi Pariisissa ja väkijoukko valtasi kuninkaallisen palatsin 10. elokuuta 1792, Vergniaud teki kansalliskokouksessa aloitteen kuninkaan erottamisesta ja uuden parlamentin, kansalliskonventin perustamisesta.


title: Pierre Vergniaud

text: Vergniaud valittiin syyskuussa 1792 uuteen kansalliskonventtiin Gironden edustajana ja lokakuussa uutta tasavaltalaista perustuslakia valmistelleen komitean jäseneksi. Hän pyrki sovinnolliseen politiikkaan eikä aluksi hyökännyt julkisesti vuoripuoluetta vastaan, vaikka vastustikin jakobiinien kansankiihotusta ja radikalisoitunutta Pariisin kommuunia. Jakobiinien ja girondistien välit kiristyivät, kun Vergniaudin taannoiset neuvottelut Ludvig XVI:n kanssa tuotiin julkisuuteen kansalliskonventin istunnossa 3. tammikuuta 1793. Konventissa käsitellyn Ludvig XVI:n oikeudenkäynnin aikana Vergniaud yritti aluksi pelastaa kuninkaan kuolemantuomiolta ehdottamalla, että asia annettaisiin kansan päätettäväksi. Kun ehdotus hylättiin, Vergniaud antoi lopulta periksi paineen alla ja äänesti ratkaisevassa äänestyksessä kuolemantuomion puolesta. Hänet oli viikkoa aiemmin valittu tilapäisesti kansalliskonventin puhemieheksi, missä ominaisuudessa hän joutui 17. tammikuuta julistamaan kuolemantuomion. Vergniaud vastusti turhaan myös vallankumoustuomioistuimen perustamista.


title: Pierre Vergniaud

text: Vergniaud oli yksi niistä kansalliskonventin 29:stä girondistiedustajasta, jotka erotettiin ja asetettiin kotiarestiin konventtia uhanneiden kansanjoukkojen vaatimuksesta girondistivastaisen kansannousun yhteydessä 2. kesäkuuta 1793. Hän ei yrittänyt paeta Pariisista arestin aikana, ja 26. heinäkuuta hänet vietiin La Forcen vankilaan Pariisissa. Vallankumoustuomioistuin tuomitsi hänet kuolemaan 30. lokakuuta 1793 ja hänet teloitettiin seuraavana päivänä giljotiinilla.


title: Pierre Vergniaud

text: Sanonnan ”vallankumous syö omat lapsensa” kerrotaan olevan peräisin Vergniaudilta. Matkalla giljotiiniin hänen kerrotaan sanoneen ”"Kansalaiset, on syytä pelätä, että vallankumous, kuten Saturnus, tulee jatkuvasti syömään omat lapsensa ja lopulta jättämään jälkeensä despotismin ja siihen liittyvät onnettomuudet"”. Lause tuli kuuluisaksi saksalaisen Georg Büchnerin näytelmästä "Dantonin kuolema" (1835).


title: Seebach (Zürich)

text: Seebach on sveitsiläisen Zürichin kaupunginosa () ja entinen kunta. Seebach on osa Zürichin kaupungin pohjoista piiriä nro 11 (), jonka muut osat ovat Oerlikon ja Affoltern. Kaupunginosassa on runsaat 25 000 asukasta ja työpaikkoja on lähes 22 000.


title: Seebach (Zürich)

text: Seebach oli itsenäinen kunta vuoteen 1934, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvun puolessa välissä voimakkaasti:


title: Seebach (Zürich)

text: Seebachiin on ollut raitiovaunuyhteys (linja 14) Zürichin keskustasta vuodesta 1897 alkaen. Sveitsin yleisradioyhtiön televisiostudiot ovat sijainneet Seebachissa 1960-luvulta alkaen. Kuvataiteilija H. R. Giger eli pitkään Seebachissa.


title: O. E. Närhi

text: Otto Emil Närhi (19. syyskuuta 1886 Viitasaari – 24. maaliskuuta 1949) oli pappi, lähetyssaarnaaja ja kristillinen kirjailija.


title: O. E. Närhi

text: Närhen vanhemmat olivat tilallinen Kaarlo Heikki Närhi ja Heleena Sofia Miettinen ja puoliso vuodesta 1922 Lyyli Maria Alanen. Närhi toimi lähetyssaarnaajana vuodesta 1919 ja pastorina vuodesta 1929. Hän teki opintomatkoja paitsi Afrikkaan, myös Palestiinaan ja Etelä-Eurooppaan. Lounais- Afrikassa Närhi oli lähetyssaarnaajana 1920–1928 ja pappina Hattulassa 1930 ja samana vuonna vt. kirkkoherrana Tyrvännöllä, Ruovedellä vt. kappalaisena 1930–1933 ja Hyvinkäällä vt. kappalaisena vuodesta 1933.


title: Claudia Kim

text: Kim Soo-hyun (s. 25. tammikuuta 1985), taiteilijanimeltään Claudia Kim, on eteläkorealainen näyttelijä ja malli. Hän on esiintynyt muun muassa elokuvissa "", "Musta torni" ja "" sekä televisiosarjassa "Marco Polo".


title: Saluzzo

text:
Saluzzo on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku on lähes 17 000.
Kaupunki kuului Saluzzon markiisikunnalle vuosina 1142–1548 ennen kuin se tuli osaksi Ranskaa. Vuonna 1601 kaupungin omistus siirtyi Savoijille ja lopulta tuli osaksi Italiaa Italian yhdistyessä.
Saluzzossa on vaate- ja ruokateollisuutta sekä merkittävä kastanjatori.


title: UPA

text: UPA, Upa tai upa voi tarkoittaa ainakin seuraavia:


title: Math fab Mathonwy

text: Math fab Mathonwy eli Math on walesilaisessa Mabinogion-tarukokoelmassa Gwyneddin kuningas. Hän on myös jumalatar Dônin veli. Mathilla oli erikoisena tapanaan lepuuttaa rauhan vallitessa jalkojaan neitsyen sylissä. Tätä virkaa hoiti eräs palvelustyttö, mutta Mathin sisarenpoika Gilfaethwy raiskasi tytön. Math rankaisi anakarasti tästä teosta Gilfaethwyä ja tämän veljeä Gwydionia. Myöhemmin veljesten sisar Arianrhod on ehdolla palvelustytön tehtävään. Hänen täytyy kuitenkin ensin alistua neitsyyden varmistavaan kokeeseen eli astua Mathin taikasauvan yli. Mutta tämän tehdessään hän synnyttääkin kaksi poikaa, joista toinen on Lleu Llaw Gyffes.


title: Math fab Mathonwy

text: Math auttaa Lleuta yhdessä Gwydionin kanssa monin tavoin, muun muassa luomalla häelle keinotekoisen vaimon, Blodeuweddin. Mathin kerrotaan myös tuoneen siat alamaailmasta Walesiin, mikä saattaa viitata siihen, että hän on hedelmällisyyden jumala.


title: Lauri Ollonqvist

text: Lauri Johannes Ollonqvist (17. maaliskuuta 1882 Ahlainen – 20. maaliskuuta 1972 Helsinki) oli ylilääkäri ja lääkintäeversti, joka sai professorin arvonimen.


title: Lauri Ollonqvist

text: Lauri Ollonqvistin vanhemmat olivat Karl Gustaf Ollonqvist ja Hilda Nordgren ja puoliso vuodesta 1917 Anna Wilhelmina Soini. Ollonqvist tuli ylioppilaaksi 1900 ja valmistui lääketieteen lisensiaatiksi 1910, minkä jälkeen hän toimi lääkärinä muun muassa Savonlinnassa ja Orimattilassa. Kirurgiaan 1913 erikoistunut Ollonqvist ylennettiin lääkintämajuriksi 1918, lääkintäeverstiluutnantiksi 1923 ja lääkintäeverstiksi 1928. Hän oli Helsingin sotilassairaalan yilääkäri 1918–1945 ja sitä ennen Tilkan ylilääkäri 1914–1915. Hän työskenteli myös Mehiläisen lääkärinä ja johtajana sekä pitkään Vakuutusosakeyhtiö Pohjolan ja Tapaturmavakuutusyhtiö Kullervon palveluksessa, vuodesta 1913 aina vuoteen 1959 asti. Suomen kirurgiyhdistyksen puheenjohtaja Ollonqvist oli 1935–1938. Professorin arvonimi hänelle myönnettiin 1949.


title: Lauri Ollonqvist

text: Näyttelijä Matti Oravisto oli Lauri Ollonqvistin ja Anna Wilhelmina Soinin poika.


title: Yhdysvaltain Haitin miehitys

text: Yhdysvaltain Haitin miehitys viittaa Yhdysvaltojen lähes 20 vuotta kestäneeseen miehityskauteen Haitissa vuosien 1915 ja 1934 välillä. Yhdysvaltojen merijalkaväki oli marssinut maan pääkaupunki Port-au-Princeen kaoottisen Haitin tilanteen hallitsemiseksi ja Yhdysvaltojen vaikutusvallan turvaamiseksi ensimmäisen maailmansodan kiristyneessä maailmanpoliittisessa tilanteessa. Haitissa miehitys herätti laajaa vastustusta ja myös kapinointia. Kapinat saatiin kuitenkin tukahdutettua ja lopulta maan tilanne vakautettua. Yhdysvaltain joukot poistuivat maasta elokuussa 1934.


title: Yhdysvaltain Haitin miehitys

text: 1900-luvun alussa Haitia jakoivat voimakkaasti kysymykset ihonväristä, sekä ulkovaltojen vaikutusvallasta maassa. Vuonna 1902 Haitin presidentiksi oli noussut Nord Alexis. Nordin hallinto kärsi sekä ulkoisista, että sisäisistä paineista. Haitissa oli yritetty esimerkiksi rajoittaa maan syyrialais-libanonilaisten kauppiaiden toimintaa, mutta Yhdistynyt kuningaskunta oli puuttunut tilanteeseen. Kauppailla oli usein brittikansalaisuus ja he toimivat brittituotteiden välittäjinä Haitiin. Haitilaiset joutuivatkin taipumaan brittien tahtoon ja ulkovaltojen vaikutusvalta kasvoi. Samalla maan musta väestönluokka piti Nordia mulattien kätyrinä. Tilannetta kärjisti mustien äänitorvena tunnetun Massilon Colcounin murha vuonna 1908. Saman vuonna Haitin eteläosissa syttyi Antoine Simonin johtama kapina, joka johti Nordin hallinnon kukistumiseen. Simonia pidettiin aluksi kansallismielisten parissa mustien kulttuurillisen ylivallan eli "noirismen" hyvänä edustajana, mutta vuonna 1910 hän myönsi niin sanotulla McDonald-sopimuksella yhdysvaltalaiselle yhtiölle oikeuden rautatien rakentamiseen, sekä oikeudet maahan rautatien molemmin puolin. Sopimus nostatti jälleen kapinan ja kapinallsiet valtasivat pääkaupungin vuonna 1911. Poliittinen tilanne oli nyt hyvin tulehtunut. Seuranneiden neljän vuoden aikana Haitilla oli kuusi eri presidenttiä ja maa oli jatkuvassa kapinatilassa.


title: Yhdysvaltain Haitin miehitys

text: Maailmanpoliittinen tilanne ja suurvaltojen suhteet kiristyivät ensimmäisen maailmansodan kynnyksellä. Haitissa oli myös vaikutusvaltainen saksalainen kauppiasluokka ja saksalaiset olivat tuoneet heitä suojaamaan omia joukkojaan maan pääkaupunkiin. Joidenkin mahdollisesti liioiteltujen väitteiden mukaan saksalaiset hallitsivat jopa 80 % maan ulkomaankaupasta. Samalla Yhdysvalloista oli tullut merkittävin tekijä Karibian alueella Ranskan ja Britannian sijaan. Maan politiikkaan kuului myös pyrkimys pitää ulkovallat Yhdysvaltojen omaksi vaikutusalueekseen katsomilta alueilta. Maa oli pyrkinyt kasvattamaan vaikutusvaltaansa myös Haitissa ja esimerkiksi McDonald-sopimusta oli kuvailtu Yhdysvaltojen pakottamaksi.


title: Yhdysvaltain Haitin miehitys

text:
Heinäkuussa 1915 vallassa ollut kenraali Vilbrun Guillaume Sam vangitutti poliittisia vastustajiaan pääkaupunki Port-au-Princen mulattiyhteisöstä. Maan pohjoisosien kapinan levitessä Guillaume teloitutti 167 vankiaan ja pakeni sittemmin maan Ranskan lähetystöön. Kun tieto teloituksista levisi raivostunut väkijoukko tunkeutui lähetystöön, presidentti raahattiin kadulle ja hakattiin kappaleiksi. Kaupungin satamassa oli Yhdysvaltalainen sota-alus, jonka päällikkö lähetti ilman erillisiä ohjeita merijalkaväkensä kaupungin kaduille aloittaen näin lähes 20 vuotta kestäneen miehityskauden Haitissa. Yhdysvaltalaiset ottivat haltuunsa maan tullilaitoksen, internoivat saksalaiset ja takavarikoivat heidän omaisuutensa. Haitin kongressi valitsi presidentiksi Yhdysvaltojen kannattaman mulatti Philippe Sudré Dartiguenaveen. Vuonna 1916 otettiin käyttöön monia haitilaisia orjuudesta muistuttanut pakkotyövelvollisuus eli "corvée", jota sovellettiin lähinnä tienrakennukseen. Haiti julisti myös sodan Saksalle vuonna 1918 Yhdysvaltojen ohjeistuksesta. Samana vuonna tuli voimaan uusi perustuslaki, joka kasvatti presidentin valtaa kongressin kustannuksella. Laki salli nyt myös ulkomaalaisten maanomistuksen Haitissa ja tuolloin sovittiin myös Yhdysvaltojen miehityksen päättymisvuodeksi 1936. Maanomistuslain myötä Yhdysvaltalaiset investoinnit maassa kasvoivat nopeasti. Haiti Sugar Company eli HASCO sai suuria maa-alueita usein siitäkin huolimatta, että niiltä karkotettiin pientalonpoikia.
Haitin armeija ei vastustanut yhdysvaltalaisia miehitysjoukkoja. Sen sijaan maan talonpojat alkoivat muodostaa niin sanottuja cascos-ryhmiä vastarinnan järjestämiseksi. Vuonna 1918 vallitsi jälleen täysi kapinatila. Pohjoisessa tuhansia kapinallisia komensi entinen upseeri Charlemagne Péralte. Yhdysvaltojen kouluttamat ja tukemat santarmit eivät pärjänneet kapinallisia vastaan, vaan maahan jouduttiin tuomaan lisää merijalkaväkeä Yhdysvalloista. Péralte johti kapinallisia aina marraskuuhun 1919 saakka, jolloin hänet lopulta ammuttiin. Taisteluissa oli saanut surmansa 2 000 talonpoikaa ja muutamia kymmeniä merijalkaväen jäseniä. Péralten kuoleman jälkeen levitettiin valokuvaa hänen oveen sidotusta ruumiistaan, jotta kapinalliset todella uskoisivat johtajansa kuolleen. Sen sijaan valokuva teki Péralteesta marttyyrihahmon. Péralteen seuraaja Benolt Batraville johti kapinaa vielä kevääseen 1920 saakka, jolloin hänkin tuli ammutuksi. Kapina oli viimein tukahdutettu.


title: Yhdysvaltain Haitin miehitys

text: Vaikka avoin kapinointi oli saatu tukahdutettua, miehityksen vastainen mieliala kasvoi. Miehitystä arvosteltiin maan lehdistössä ja nousseen kansallismielisyyden ohessa perustettiin yhdistyksiä, kuten L'Union Patrique ja L'Union Nationaliste. Monesti miehityksen vastaiseen mielialaan vaikutti Yhdysvaltojen miehitysjoukkojen usein rasistinen suhtautuminen paikallisiin. Samalla se kuroi umpeen haitilaisten omia asenteita ihonväriin liittyen ja ero mustien ja mulattien välillä pieneni yhteisen miehitysvastaisuuden myötä. Uutena ilmiönä nousi esimerkiksi négritude-ajattelu, joka korosti mustien erityislaatuisuutta. Ajattelu ajoi haitilaisten afrikkalaista menneisyyttä ja sitä edusti esimerkiksi vuonna 1932 perustettu kulttuurikriittinen "Les Griots" -ryhmä. Ryhmän jäseniin kuului esimerkiksi tuleva presidentti François Duvalier. Uutta kiinnostusta osoitettiin esimerkiksi Haitin kieleen ja voodoohon.


title: Yhdysvaltain Haitin miehitys

text: Philippe Sudré Dartiguenaven kausi presidenttinä päättyi vuonna 1022 ja hänen seuraajakseen nousi Louis Borno. Vallanvaihdos oli maan historiassa vasta toinen kerta, kun valta siirtyi presidentiltä toiselle perustuslain mukaisesti. Bornon hallinto vainosi kansallismielisiä poliitikkoja, lehdistöä ja älymystöä. Hallinto toteutti osittain Yhdysvaltojen toiveesta myös voodoon vastaisen kampanjan. Voodoo-pappeja pidätettiin ja alttareita tuhottiin. Toisaalta hallinto myös rakennutti Yhdysvaltojen tuella kouluja, sairaaloita, teitä ja siltoja. Levottomuudet kytivät kuitenkin edelleen pinnan alla. Vuonna 1929 ne purkautuivat Bornon vastaisina opiskelijamielenosoituksina, jotka laajenivat mellakoinniksi. Les Cayesissa merijalkaväki avasi tulen mielenosoittajia vastaan surmaten parikymmentä mielenosoittajaa, mikä kärjisti tilannetta. Yhdysvaltain presidentti Herbert Hoover päätti lopulta lähettää Haitiin miehitystä arvioimaan niin sanotun Forbesin komission, joka arvosteli etenkin haitilaisten sivuttamista hallinnossa. Bornon presidenttikausi päättyi vuonna 1930. Hänen seuraajansa oli kansallismielisempi Sténio Vincent, joka aloitti neuvottelut miehityksen purkamisesta.


title: Yhdysvaltain Haitin miehitys

text: Yhdysvaltojen kanssa aloitettujen neuvottelujen aikana maan veto-oikeus Haitin lainsäädäntöön lakkautettuun ja joitakin miehityshallinnon virastoja siirrettiin haitilaisille. Yhdysvaltoja miehityksen purkamiseen motivoi esimerkiksi miehityksen hinta suuren laman yhä syvetessä. Sitä paitsi maan olojen rauhoituttua ja hallinnon muututtua toimivammaksi syyt miehityksen jatkamiselle olivat kadonneet. Vuonna 1933 maan presidentiksi nousi Franklin D. Roosevelt, joka sovelsi Haitiin hyvän naapuruuden politiikkaansa. Elokuussa 1933 solmittiin sopimus, jolla Yhdysvallat tunnusti Haitin täyden suvereniteetin. Vuonna 1934 Sténio Vincent vieraili Yhdysvalloissa ja Roosevelt Haitissa. Merijalkaväen joukot poistuivat Haitista juhlallisissa seremonioissa elokuussa 1934, eli kaksi vuotta aiemmin solmittua aikataulua edellä. Haitissa Vincent vertasi itseään Toussaint L'Ouvertureen maan vapauttajana ja hän hallitsi maata vuoteen 1941 saakka.


title: Maponos

text: Maponos tai Maponus ("jumalainen nuorukainen" tai "jumalainen poika") oli kelttiläinen jumala, jota palvottiin roomalaisajalla pohjoisessa Britanniassa. Maponos samaistettiin usein Apolloon, ja jumala yhdistettiin luultavasti musiikkiin ja runouteen. Maponoksen palvonta ei rajoittunut pelkästään Britanniaan, vaan jumalaa kunnioitettiin myös Galliassa. Keskiaikaisessa walesilaisessa kirjallisuudessa Maponos esiintyy nimellä Mabon, Modronin poika. Maponoksen irlantilainen vastine on Oenghus eli Aengus.


title: Tarbuckin solmu

text: Tarbuckin solmu on säädettävä solmu. Solmua voidaan käyttää esimerkiksi telttanarujen ja suojakatosten kiinnittämiseen tai muihin kiinnityksiin, joita joudutaan säätämään. Solmu on saanut nimensä kirjailija ja kiipeilijä Ken Tarbuckilta 1950-luvulla. Solmua ovat kuitenkin käyttäneen yhdysvaltalaiset metsurit jo 1940-luvulla. Joillain köysityypeillä solmu on epäluotettavampi kuin toisilla.


title: Segesta

text: Segesta (, lat.) eli Egesta (, harvemmin myös "Aigesta", ) oli antiikin aikainen kaupunki Sikeliassa eli Sisilian saarella nykyisen Italian alueella. Sen arkeologinen alue sijaitsee noin neljä kilometriä luoteeseen nykyisestä Calatafimista.


title: Segesta

text: Segesta oli elymien heimon tärkein keskus, joka kreikkalaistui kulttuuriltaan ajan kuluessa. Kaupunki tuli Karthagon valtaan 400-luvulla eaa. ja Rooman valtaan ensimmäisen puunilaissodan myötä noin 264–260 eaa.


title: Segesta

text: Segesta sijaitsi Sisilian luoteisissa sisäosissa nykyisin nimellä Monte Barbaro tunnetulla vuorella. Sen etäisyys rannikosta oli noin 10 kilometriä, ja idän puolella sijainneesta Panormoksesta noin 55 kilometriä.


title: Segesta

text: Kaupungin vuori muodosti luonnonlinnoituksen, jonka huippu eli kaupungin akropolis oli jyrkkä erityisesti itä- ja eteläsivulta. Vuoren juurella virtasi nykyisin nimellä Fiume Gaggera tunnettu joki. Sen oletetaan olleen sama kuin antiikin Skamandros-joki (lat. "Scamander"). Joki yhtyy nykyiseen Fiume di San Bartolomeoon, joka virtaa noin kahdeksan kilometriä kaupungin paikasta itään ja oletetaan samaksi kuin antiikin Krimisos-joki ("Crimisus"). Antiikin lähteissä mainitaan kaupunkiin liittyen myös joet Telmessos ("Telmessus") ja Porpaks ("Porpax"), mutta niiden sijaintia ei tunneta.


title: Segesta

text: Kaupungin satama sijaitsi saaren pohjoisrannikolla lähes samalla paikalla kuin nykyinen Castellammare del Golfon kaupunki. Antiikin lähteissä kaupungin lähellä mainitaan olleen kuumia lähteitä, jotka olivat suhteellisen kuuluisia ja tunnettiin roomalaisajalla nimellä "Aquae Segestanae sive Pincianae". Ne yhdistetään nykyiseen Calamettiin noin 1,5 kilometriä kaupungin paikasta pohjoiseen.


title: Segesta

text: Historiallisesti Segestan paikalla on ollut asutusta jo esihistoriallisella kaudella. Kaupungin itsensä alkuperää ei tunneta kovin hyvin. Kreikkalaisen perinteen mukaan kaupungin perustaneet elymit olivat tulleet Troijasta kyseisen kaupungin tuhon jälkeen. Tämä näkemys esiintyy vielä Thukydideellä, ja sen omaksuivat myöhemmin roomalaiset, jotka pitivät myös itseään troijalaisten perillisinä ja samalla segestalaisten sukulaisina. Kyseisessä perinteessä elymit itse nähtiin alkuperältään troijalaisina, ja heidän katsottiin sekoittuneen Sisiliaa asuttaneisiin sikaaneihin. Toisessa perinteessä elymit olivat kuitenkin erillinen kansa, joka jo asutti Sisiliaa kun troijalaiset pakolaiset tulivat saarelle ja perustivat Segestan ja läheisen Eryksin. Kolmannen version mukaan kaupungin perustajina tai ainakin perustamisessa mukana olisi ollut joukko Fokaiasta tulleita, joita johti Filoktetes.


title: Segesta

text: Kaupunkilaiset itse pitivät perustajanaan heeros Egestosta tai Aigestosta (Vergiliuksella Acestes), joka oli troijalaisen Segesta-neidon tai -nymfin ja Krimisos-joenjumalan poika. Kerrotaan, että troijalaiset siirtokuntalaiset antoivat kaupungin läheisille joille Troijasta peräisin olevat nimet Simois ja Skamandros, ja näistä jälkimmäinen oli käytössä vielä paljon myöhemminkin.


title: Segesta

text: Troijaan viittaavaa alkuperää tuskin voidaan pitää historiallisena, mutta selvää on, että kaupungin asukkaat elymit olivat eri kansaa kuin seutua muutoin asuttaneet sikaanit, eikä kaupunki myöskään ollut koskaan kreikkalainen siirtokunta. Segestalaiset vaikuttavat kuitenkin jo varhaisista ajoista lähtien olleen läheisissä yhteyksissä Sisilian kreikkalaiskaupunkeihin. Suhde oli välillä liittolaissuhde ja välillä puolestaan vihamielinen, ja erosi saaren muiden ei-kreikkalaisten kaupunkien vaiheista. Kreikkalaisen kulttuurin varhainen vaikutus näkyy myös Segestan lyömissä rahoissa, jotka ovat täysin kreikkalaistyylisiä ja käyttävät kreikkalaisia kirjaimia.


title: Segesta

text: Varhaisin historiallinen maininta Segestasta sijoittuu noin ajalle 580–576 eaa., jolloin segestalaiset sotivat Selinuksen kanssa. Tämä osoittaa, että tuohon aikaan mennessä kumpikin kaupunki oli laajentanut alueitaan niin, että niillä oli yhteistä rajaa. Selinuslaiset saivat tuolloin apua Pentathloksen johtamilta siirtolaisilta Knidoksesta ja Rhodokselta, ja voittivat vastustajansa. Segestan ja Selinuksen konflikti on voinut johtua siitä, että Selinus on pyrkinyt saamaan pääsyn Tyrrhenanmeren puolelle.


title: Segesta

text: Kaupungin nimi esiintyy attikalaisilla ja muilla klassisen kauden kreikkalaisilla kirjailijoilla aina muodossa "Egesta". Siksi on usein oletettu, että vasta roomalaiset olisivat alkaneet käyttää kaupungista ensimmäisenä nimimuotoa "Segesta" välttääkseen nimen Egesta ikävät mielleyhtymät ("egestās" = 'köyhyys', 'puute') latinan kielessä. Kaupungin lyömät rahat todistavat kuitenkin, että kaupunkilaiset itse käyttivät muotoa Segesta. Näin se vaikuttaa pehmentyneen kreikkalaisilla Egestaksi. Kaupungin kansalaisesta käytettiin etnonyymiä "Segestaios" (), "Egestaios" (), "Aigestaios" () tai "Segestanos" (), myöhemmin latinaksi "Segestanus".


title: Segesta

text: Diodoros Sisilialainen mainitsee, että vuonna 454 eaa. segestalaiset sotivat Lilybaionin kanssa Mazaros-joen alueen hallinnasta. Tämä maininta on kuitenkin jollakin tavalla virheellinen ja anakronistinen, sillä Lilybaion perustettiin vasta paljon myöhemmin. Tässäkin tapauksessa oletetaan olleen todellisuudessa kyse selinuslaisista, joiden kanssa Segesta vaikuttaa olleen jatkuvissa vihamielisyyksissä.


title: Segesta

text: Ateenan ensimmäisen, Lakheen johtaman Sisilian sotaretken aikaan vuonna 426 eaa. segestalaiset liittoutuivat ateenalaisten kanssa ilmeisenä tarkoituksena paremman aseman saaminen Selinusta vastaan. Sotaretki ei kuitenkaan johtanut toivottuun lopputulokseen. Selinuslaiset pyysivät ja saivat tämän jälkeen apua Syrakusasta Segestaa vastaan. Segesta puolestaan pyysi ensin apua Agrakaasta ja jopa Karthagolta, ja kääntyi sitten jälleen Ateenan puoleen vuonna 416 eaa. Tämä johti Ateenan suurempaan Sisilian sotaretkeen 415–413 eaa. Thukydides kertoo segestalaisten saaneen ateenalaiset auttamaan itseään petoksella, jossa esittivät rikkaampia kuin olivatkaan. Toisaalta segestalaiset rahoittivat sotaretkeä heti alkuun 60 talentilla ja vielä 30 talentilla lisää ateenalaisten saavuttua.


title: Segesta

text: Vaikka Segestan auttaminen oli ateenalaisten alkuperäisenä tarkoituksena, Segesta ei juurikaan osallistunut itse sotaan. Nikias ehdotti, että ateenalaiset olisivat heti aluksi edenneet Selinukseen, mutta sen sijaan ateenalaiset päätyivätkin hyökkäämään Syrakusaan. Näin Segestan ja Selinuksen kamppailu jäi heti alussa sivuosaan kahden suurvallan Ateenan ja Syrakusan ottaessa mittaa toisistaan. Kesällä 415 eaa. ateenalaiset valtasivat pienen Hykkaran kaupungin rannikolla Segestan lähellä ja antoivat sen segestalaisille. Segestalaiset osallistuivat usein apujoukoilla Ateenan operaatioihin, mutta muutoin heitä ei juurikaan mainita sotaretken yhteydessä.


title: Segesta

text: Ateenan sotaretken täydellinen epäonnistuminen jätti segestalaiset jälleen selinuslaisten hyökkäysten kohteeksi, minkä seurauksena he pyysivät jälleen apua Karthagosta. Karthagolaiset lähettivät avuksi afrikkalaisen ja 800 kampanialaisen palkkasotilaan armeijan, ja tämän avulla segestalaiset voittivat selinuslaiset vuonna 410 eaa. Seuraavana vuonna karthagolaiset rantautuivat Sisiliaan suuremmalla Hannibalin johtamalla armeijalla, joka nousi maihin Lilybaionissa, eteni sieltä Selinukseen ja tuhosi koko kaupungin. Tämän jälkeen karthagolaiset tuhosivat Akragaan, Gelan ja Himeran.


title: Segesta

text: Seurauksena Karthago oli saanut suuren osan Sisilian länsiosasta valtaansa, ja Segestan alue oli joka puolelta karthagolaisten ympäröimänä. Niin Segestasta tuli ajan kanssa Karthagolle alamainen liittolainen. Segesta oli yksi harvoista kaupungeista, joka pysyi uskollisena Karthagolle vuonna 397 eaa., jolloin Syrakusan tyranni Dionysios teki sotaretken saaren länsiosiin Karthagoa vastaan ja Motyen piiritys näytti johtavan Karthagon vallan kaatumiseen koko saarella. Dionysios piiritti myös Segestaa erityisesti Motyen kukistumisen jälkeen, mutta kaupunki kesti aina siihen saakka, kunnes karthagolaiset ehtivät apuun Himilkonin johdolla. Seurauksena Dionysios joutui luopumaan piirityksestä.


title: Segesta

text: Seuraavan kerran Segesta mainitaan historiassa vasta Agathokleen aikana vuonna 307 eaa., jolloin sitä kohtasi suuri onnettomuus. Agathokles rantautui tuolloin läntiseen Sisiliaan oltuaan sotaretkellä Afrikassa, ja sai Segestassa ystävällisen vastaanoton. Agathokles kuitenkin kääntyi yllättäen kaupunkilaisia vastaan, surmautti miespuolisen väestön, jonka kooksi mainitaan henkeä, myi naiset ja lapset orjiksi ja ryösti kaupungin. Tämän jälkeen hän antoi kaupungille uuden nimen "Dikaiopolis" (, ”Oikeuden kaupunki”), ja asutti sinne muiden kaupunkien pakolaisia. Uudella nimellä hän halusi painottaa ”oikeutta”, jota mielestään oli tuomassa saarelle.


title: Segesta

text: Kaupunki ei todennäköisesti koskaan toipunut täysin tästä iskusta, mutta se omaksui pian vanhan nimensä takaisin ja esiintyy historiassa jälleen itsenäisenä kaupunkina. Se liittyi sellaisena Epeiroksen kuninkaan Pyrrhoksen puolelle tämän Sisilian sotaretken aikaan vuonna 276 eaa. Pian tämän jälkeen se päätyi kuitenkin takaisin Karthagon valtaan, ja todennäköisesti ryöstettiin tässä yhteydessä, mihin Cicero viittaa.


title: Segesta

text: Segesta säilyi Karthagon vallassa ensimmäiseen puunilaissotaan saakka. Konsuli Appius Claudius hyökkäsi kaupunkiin sodan ensimmäisenä vuonna eli 264 eaa., mutta ilman menestystä. Pian tämän jälkeen segestalaiset kuitenkin surmasivat kaupungin karthagolaiset ja liittyivät Rooman puolelle. Tämän jälkeen karthagolaiset alkoivat piirittää Segestaa. Kaupunki pelastui Duiliuksen tultua apuun Mylain taistelussa saamansa voiton jälkeen vuonna 260 eaa.


title: Segesta

text: Segesta vaikuttaa olleen yksi Sisilian ensimmäisistä kaupungeista, joka luopui Karthagosta. Siksi se sai roomalaisilta edullisen aseman, ja tätä vahvisti kaupungin uskottu yhteys Troijaan. Segestalaiset olivat vapaita veroista ja muista rasituksista, sillä kaupungilla oli vapaakaupungin ("civitas libera et immunis") asema vielä Ciceron aikana. Se sai haltuunsa myös muun muassa Eryksin alueen. Kerrotaan, että Karthagon kukistumisen jälkeen Scipio Africanus palautti Segestaan karthagolaisten viemän Artemiin patsaan.


title: Segesta

text: Kaupunki kärsi toisesta orjasodasta vuonna 102 eaa. Muutoin se mainitaan Rooman vallan aikana vain harvoin. Kaupunki vaikuttaa olleen suhteellisen merkittävä vielä Ciceron aikana. Strabonin aikana Segestan satamasta vaikuttaa tulleen kaupunkia itseään merkittävämpi paikka. Pliniuksen ja Ptolemaioksen perusteella kaupunki säilyi kuitenkin olemassa, ja kehittyi tavalliseksi roomalaiskaupungiksi, jonka asukkailla oli Rooman kansalaisuus. Kaupunki vaikuttaa kuitenkin taantuneen vähitellen.


title: Segesta

text: Todennäköisesti jossakin vaiheessa roomalaista kautta Segesta siirrettiin pohjoisemmaksi eli lähemmäksi rannikkoa nykyisen Castellammaren lähelle. Vandaalit tuhosivat tämän kaupungin. Kaupunki autioitui lopullisesti viimeistään saraseenien vallattua alueen noin 900 jaa.


title: Segesta

text: Kaupungin akropoliina toimi nykyisen Monte Barbaro -vuoren huippu. Alakaupunkia sijaitsi myös alempana akropoliin rinteillä ja juurella. Dionysioksen tuhottua kaupungin se rakennettiin uudestaan, ja tässä käytettiin oletettavasti Hippodamoksen nimiin laitettua ruutuasemakaavatyyppiä. Kaupunki oli ympäröity kaksinkertaisilla muureilla, jotka oli varustettu torneilla. Niistä sekä yhdestä portista on säilynyt osia.


title: Segesta

text:
Segestan temppeli
Segestan tunnetuin rakennus on temppeli, jonka kohdejumaluutta ei tunneta. Siksi sitä kutsutaan yleensä vain Segestan temppeliksi tai doorilaiseksi temppeliksi. Temppeli sijaitsi kaupungin länsipuolella muurien ulkopuolella. Sen rakentaminen aloitettiin noin vuonna 417 eaa., mutta sen paikalla on ollut varhaisempi edeltäjä jo 500-luvulla eaa. Rakennuksen tulkitaan yleensä jääneen keskeneräiseksi, oletettavasti silloin, kun karthagolaiset valtasivat alueen. Temppeli edusti doorilaista tyyliä ja siinä oli lyhyillä sivuilla kuusi ja pitkillä sivuilla 14 pylvästä. Sen stylobaatin koko on noin 26 x 61 metriä. Temppelin peristyyli on säilynyt poikkeuksellisen hyvin ja se on yksi koko Sisilian parhaiten säilyneitä temppelinraunioita.


title: Segesta

text:
Segestan teatteri
Teatteri sijaitsi kaupungin vuoren huipun koilliskulmassa. Se on ajoitettu viimeistään 200-luvun eaa. puoleen väliin. Rakennuksessa oli kreikkalaisille teattereille tyypillinen puolikaarenmuotoinen katsomo, jonka keskellä oli pyöreä orkhestra. Katsomo suuntautui pohjoiseen päin, ja siitä avautui näköala merelle saakka. Katsomossa oli 29 penkkiriviä, jotka pystysuuntaiset porraskäytävät jakoivat seitsemään sektoriin. Poikittaissuuntainen diazoma-käytävä jakoi katsomon ala- ja yläosaan. Alimmat 21 penkkiriviä ovat säilyneet, mutta diazoman yläpuoliset rivit hävinneet.


title: Segesta

text: Contrada Mangon pyhäkkö


title: Segesta

text: Segestan vuoren eteläpuolelta nykyisin nimellä Contrada Mango tunnetulta alueelta on löydetty pyhäkön jäänteet. Pyhäkköön on kuulunut muurilla ympäröity temenos-alue, jonka koko on noin 83 x 48 metriä, sekä doorilaista tyyliä edustanut temppeli, joka oli rakennettu alun perin 500-luvulla eaa. ja uusittu 400-luvulla eaa.


title: Segesta

text:
Muut löydökset
Segestan vuoren koillisrinteestä on löydetty kallioon kaiverrettuja syvennyksiä, jotka ovat liittyneet johonkin kulttiin. Vuoren juurelta sen lounaispuolelta on löydetty joitakin hellenistiselle kaudelle 200-luvulle eaa. ajoitettuja hautoja. Muutoin kaupungin hautausmaita ei ole löydetty.


title: Segesta

text: Segestan vuoren rinteistä on löydetty keramiikan palasia, jotka ovat peräisin osaksi paikallisesta ja osaksi Kreikasta tuodusta keramiikasta. Palasista on löydetty kreikkalaisella kirjaimistolla tehtyä mutta oletettavasti elyminkielistä kirjoitusta.


title: Segesta

text: Rahat


title: Segesta

text: Segestan rahapaja oli yksi Sisilian tärkeimmistä, ja sen lyömiä rahoja on säilynyt paljon. Rahoissa oli toisella puolella kuvituksena koira, mikä viittaa Egestoksen isän joenjumala Krimisoksen myyttiin, jossa tämä otti koiran hahmon. Varhaisemmissa rahoissa esiintyy nimi , uudemmissa puolestaan teksti .


title: Segestan temppeli

text: Segestan temppeli on nimitys, jota käytetään antiikin aikaisesta kreikkalaisesta temppelistä Segestan kaupungissa Sisiliassa nykyisessä Italiassa. Sitä kutsutaan ”Segestan temppeliksi” tai joskus vain ”doorilaiseksi temppeliksi” siksi, että sen kohdejumaluutta ei tunneta. Temppelin rauniot sijaitsevat Segestan arkeologisen alueen länsilaidalla nykyisessä Calatafimi-Segestassa. Ne ovat yksi koko Sisilian parhaiten säilyneistä muinaisjäänteistä.


title: Segestan temppeli

text: Segestan temppelin rakentaminen on tutkijoiden arvion mukaan aloitettu klassisella kaudella noin vuonna 417 eaa. Sen paikalla on kuitenkin ollut varhaisempi edeltäjä jo arkaaisella kaudella 500-luvulla eaa. Temppeli otti mallinsa Sisilian rannikon kreikkalaiskaupunkien suurista doorilaisista temppeleistä, ja edustaa näin ei-kreikkalaisen Segestan hellenisoitumista. Rakentamisaikaan kaupunki oli liitossa Ateenan kanssa. Temppeli jäi viimeiseksi suureksi doorilaiseksi temppeliksi koko Sisiliassa.


title: Segestan temppeli

text: Temppelin on yleensä tulkittu jääneen keskeneräiseksi, oletettavasti Segestassa tapahtuneiden poliittisten muutosten vuoksi. Syynä oli mahdollisesti se, että kaupunki jäi 400-luvun eaa. lopulla Karthagon valtaan. Toisaalta on myös ehdotettu, että temppeli olisi alun perin tarkoitettukin pelkäksi peristyyliksi eli katottomaksi pylväiköksi jonkinlaista kaupungin ei-kreikkalaisen väestön ulkoilmaan sijoittunutta itämaisperäistä kulttia varten.


title: Segestan temppeli

text: Nykyisin temppeli on Segestan tunnetuin rakennus, ja sen suhteellisen hyvin säilyneet rauniot ovat yksi koko Sisilian parhaiten säilyneitä temppelinraunioita Akragaan Concordian temppelin ja Selinuksen Temppelin E ohella.


title: Segestan temppeli

text:
Temppeli sijaitsi kukkulalla kaupungin akropoliin eli linnavuoren länsipuolella kaupunginmuurien ulkopuolella. Se oli peristyylitemppeli ja edusti doorilaista tyyliä. Rakennus oli tehty nykyisen Alcamon seudulta tuotetusta travertiini-kalkkikivestä. Temppelin stylobaatin koko on noin 26 x 61 metriä, ja siinä on kolmiportainen krepidoma-perustus. Temppelissä oli lyhyillä sivuilla kuusi ja pitkillä sivuilla 14 pylvästä eli yhteensä 36 pylvästä. Pylväiden korkeus on noin 9,33 metriä. Temppelin friisissä oli triglyfit sekä koristelemattomat metoopit.
Temppelin oletettu keskeneräisyys näkyy selvästi keskelle kuuluneen naos- eli cellarakennuksen puuttumisesta sekä siitä, ettei temppelin pylväitä ole uritettu. Urituksen puuttumisen vuoksi pylväät näyttävät poikkeuksellisen raskailta. Temppelin peristyyli eli ympäröivä pylväikkö sekä arkkitraavit ja päätykolmiot ovat säilyneet kokonaisina; toisin sanoen suurin osa siitä, mitä temppelistä oli ilmeisesti koskaan rakennettu, vaikuttaa myös olevan edelleen jäljellä.


title: Segestan teatteri

text: Segestan teatteri oli antiikin aikainen kreikkalainen teatteri Segestan kaupungissa Sisiliassa nykyisessä Italiassa. Sen rauniot sijaitsevat Segestan akropoliin huipulla nykyisessä Calatafimi-Segestassa.


title: Segestan teatteri

text: Teatteri sijaitsi akropoliin eli linnavuoren koilliskulmassa. Se on ajoitettu hellenistiselle kaudelle 200-luvun eaa. puoleen väliin, mutta sen paikalla on saattanut olla varhaisempi edeltäjä jo 300-luvun eaa. lopulla. Rakennuksessa oli tyypillinen puolikaarenmuotoinen katsomo, jonka keskellä oli pyöreä orkhestra. Katsomo suuntautui pohjoiseen päin, ja siitä avautui näköala merelle saakka. Katsomossa oli 29 penkkiriviä, ja siinä oli tilaa noin hengelle. Pystysuuntaiset porraskäytävät jakoivat katsomon seitsemään sektoriin, ja poikittaissuuntainen diazoma-käytävä jakoi sen puolestaan ala- ja yläosaan. Alimmat 21 penkkiriviä ovat säilyneet, mutta diazoman yläpuoliset rivit hävinneet.


title: Segestan teatteri

text: Teatterin skene- eli näyttämörakennuksen sivuilla on ollut paraskenia-sivurakennukset. Ne oli koristeltu Pania esittäneillä telamon-patsailla. Teatterin katsomoa kiersi kaareva tukimuuri.


title: Segestan teatteri

text: Teatteria käytetään nykyisin esityksiin kesäkaudella.


title: Nordic Futsal Cup 2018

text: Nordic Futsal Cup 2018 on UEFA:n alainen futsalin maajoukkueturnaus, jossa ratkaistaan Pohjoismaiden mestaruus. Turnaus järjestettiin Ringkøbing–Skjernissä, Tanskassa 4.–8.12. 2018. Turnauksen voitti hallitseva mestari Suomi, voittaen neljännen perättäisen mestaruuden.


title: Nordic Futsal Cup 2018

text: Nordic Futsal Cup 2018 pelattiin viiden osallistujamaan kesken yksinkertaisena sarjana.


title: Riina Lumme

text: Riina Lumme (s. 7. heinäkuuta 1992) on turkulainen vihreitä edustava kaupunginvaltuutettu ja maakuntavaltuuston jäsen. Työkseen Lumme on Suomen Nuorisovaltuustojen Liitto Nuva ry:n osallisuusasiantuntija. Hän toimi Suomen ylioppilaskuntien liiton (SYL) puheenjohtajana vuonna 2017.


title: Riina Lumme

text: Lumme valmistui ylioppilaaksi Puolalanmäen lukiosta vuonna 2011. Hän aloitti samana vuonna valtio-opin opinnot Turun yliopistossa. Opintojen ohessa Lumme on tehnyt opettajan sijaisuuksia sekä toiminut Bengtskärissä kausityöntekijänä ja oppaana. Vuonna 2015 Lumme valittiin Turun yliopiston ylioppilaskunnan hallitukseen, jossa hän toimi kulttuurivastaava ja seuraavana vuonna puheenjohtajana. Lumme toimi vuoden 2017 Suomen ylioppilaskuntien liiton puheenjohtajana. Nykyisessä työssään Nuva ry:n osallisuusasiantuntijana hän aloitti vuonna 2018.


title: Riina Lumme

text: Lumme oli ensimmäistä kertaa ehdolla 24-vuotiaana kunnallisvaaleissa 2017, jolloin hänet valittiin Turussa kaupunginvaltuutetuksi. Lumme valittiin Turun kaupunginvaltuustoon 518 äänellä. Vuodesta 2017 Lumme on toiminut myös Varsinais-Suomen liiton maakuntavaltuutettuna sekä Turun seudun joukkoliikennelautakunnan varsinaisena jäsenenä.


title: Riina Lumme

text: Riina Lumme on profiloitunut etenkin opiskelijapolitiikassa, nuorten vaikutusmahdollisuuksien lisäämisessä ja koulutuskysymyksissä sekä pyöräilyn, joukkoliikenteen ja kaupungin kestävässä kehittämisessä. Lumme toimi Vihreiden vuonna 2018 hyväksytyn koulutuspoliittisen ohjelman puheenjohtajana yhdessä Inka Hopsun kanssa.


title: Rufisque

text: Rufisque on kaupunki ja departementti Dakarin alueella Senegalissa. Se sijaitsee Kap Verden niemellä 28 kilometriä Dakarista itään. Vuoden 2013 väestönlaskennan mukaan kaupungissa on 221 066 asukasta.


title: Rufisque

text: Portugalilaisten 1500-luvulla perustama Rufisque on saanut nimensä Rio Fresco -joesta. Ranskalaiset perustivat sinne kauppa-aseman vuonna 1840. Vuonna 1880 Rufisquesta tuli yksi Senegalin neljästä kunnasta, joiden asukkailla oli Ranskan kansalaisoikeudet. Kaupunki oli tärkeä kauppapaikka ja satama, jonka kautta kuljetettiin varsinkin maapähkinää.


title: Rufisque

text: Dakarin kaupungin ja sataman kehitys jätti Rufisquen varjoonsa ja nykyään se on sulautunut suur-Dakariin. Kaupungissa on sementtitehdas ja sähköä tuottava lämpövoimala. Rufisquen siirtomaa-arkkitehtuuri on suurelta osin raunioina.


title: Asil Nadir

text: Asil Nadir (s. 1941) on kyproksenturkkilainen liikemies ja talousrikollinen, joka tuli tunnetuksi 1980-luvulla brittiläisen kohuyhtiön Polly Peck plc:n johtajana. Vuonna 2012 hänet tuomittiin kymmenen vuoden vankeusrangaistukseen yli 28 miljoonan punnan kavaltamisesta Polly Peckistä ja sen sisaryhtiöistä.


title: Asil Nadir

text: Asil Nadir syntyi Kyproksen Famagustassa, josta hänen perheensä muutti pääkaupunkiin Nikosiaan. Nadirin isä perusti sinne muun muassa sanomalehtien jakeluyhtiön. 1950-luvun keskivaiheilla perhe pakeni Kyproksen levottomuuksia ja vainoja Lontooseen. Brittikoulujen jälkeen Asil Nadir opiskeli myös Istanbulin yliopistossa suorittamatta tutkintoa. 1960-luvun alussa poika palasi Lontooseen isänsä tekstiiliyrityksen palvelukseen. Turkin miehitettyä Kyproksen perhe kutsuttiin saarelle pelastamaan alueen hedelmä- ja hotelliliiketoimintaa. Perhe perusti Kyprokselle myös tekstiilitehtaan.


title: Asil Nadir

text: 1980-luvun alussa perheyrityksen johtoon astunut Asil Nadir palasi Lontooseen ja osti sieltä pienen ja huonosti kannattaneen Polly Peck -nimisen tekstiiliyhtiön. Hän teki siitä miljardiluokan yrityksen ja listautti sen Lontoon pörssiin. Yritys oli Britanniassa yksi sikäläisen kasinotalouden symboleista: tuhannen punnan sijoitus yhtiön osakkeisiin vuonna 1981 nousi parhaimmillaan yli miljoonan punnan arvoiseksi. Polly Peck oli yksi FTSE 100 -indeksin yhtiöistä. Se oli myös pohjois-Kyproksen merkittävin työnantaja, jonka hotellien ja mediayhtiöiden palveluksessa oli 10 prosenttia alueen työvoimasta. Alueen kansantuotteesta Polly Peck tuotti parhaimmillaan viidenneksen. Vähitellen Asil Nadir omisti myös kartonkitehtaan Kyproksella, televisiotehtaan Turkissa, Pizza Hut -ketjun Britanniassa, Del Monten tuoretuoteyrityksen ja japanilaisen Sansui-äänentoistomerkin.


title: Asil Nadir

text: Polly Peck ajautui selvitystilaan vuonna 1990 yhteensä 550 miljoonan punnan veloista. Asil Nadirin oli määrä astua oikeuden eteen vuonna 1993, mutta hän pakeni kotiseudulleen Kyprokselle ja piileskeli siellä 17 vuotta. Hän palasi Britanniaan vuonna 2010 vakuuttuneena siitä, ettei häntä enää syytettäisi. Hänet kuitenkin pidätettiin ja tuomittiin kymmenen vuoden vankeuteen vajaan 30 miljoonan punnan kavaltamisesta Polly Peckin konkurssin yhteydessä.


title: Jarmo Peltola

text: Jarmo Peltola (s. 1962) on suomalainen talous- ja sosiaalihistorian tutkija.


title: Jarmo Peltola

text: Peltola asui Vaasassa vuosina 1974–1982 ja on Vaasan lyseon lukion ylioppilaita. Hän aloitti historian opinnot vuonna 1983 Tampereen yliopistossa ja valmistui maisteriksi (1992) ja filosofian tohtoriksi (2008). Hän on työskennellyt viimeiset parikymmentä vuotta tutkijana samassa opinahjossa, vuodesta 2013 lähtien nimikkeellä yliopistotutkija.


title: Jarmo Peltola

text: Peltolalla on laaja tieteellinen tuotanto. Parhaiten hänet tunnetaan 1930-luvun lamaa Tampereella käsitelleestä väitöskirjasta "Lama, pula ja työttömyys" sekä siihen liittyvistä kahdesta muusta tutkimuksesta. Kokonaisuudessaan ne muodostavat sosiaalihistoriallisen trilogian. Trilogian ensimmäisessä niteessä "Työllisyys, työttömyys ja huolenpito" syvennytään yhteiskunnan rakenteiden toimintaan laman aikaisessa teollisuuskaupungissa. Kakkososassa (väitöskirja) poraudutaan tamperelaisten työläisperheiden arkeen ja heidän selviytymiseensä laman pyörteissä. Kolmas osa on nimeltään "Työmailla, kabineteissa ja kaduilla", ja siinä kuvataan lama-ajan politiikkaa ja siihen liittyviä rakenteita teollisuuskaupungeissa.


title: Jarmo Peltola

text: 1930-luvun lama merkitsi Peltolan mukaan rakennustöiden liki täydellistä loppumista. Myös metallityöväen työpaikat vähenivät kolmanneksella ja tekstiilityöläisten viidenneksellä. Työttömillä oli mahdollisuus päästä valtion ja kaupungin järjestämiin, yleensä muutaman kuukauden kestäneisiin väliaikaistöihin. Niitä kutsuttiin aluksi varatöiksi, sittemmin työttömyystöiksi ja 1930-luvun puolivälin jälkeen työllisyystöiksi. Työt olivat urakkaluonteisia, niihin oli määritelty nimellinen tuntipalkka, johon varatyöläiset harvoin ylsivät. Nimellinen tuntipalkka oli yleensä alle puolet nousukauden aikaisista palkoista.


title: Jarmo Peltola

text: Työttömyyden ja 1930-luvun laman ohella Peltola on tutkinut ja julkaissut kirjoja ja artikkeleita työväenliikkeen, liikenteen, sanitaatiojärjestelmän, väestön, yritysten ja eri elinkeinojen historiasta. Peltola oli "Satakunnan historian" 7. ja 8. osien pääkirjoittajia. Hän on kirjoittanut myös "Hollolan" (2013) ja "Janakkalan historiat" (2015).


title: Jarmo Peltola

text: Peltolan viimeaikaiset tutkimusteemat ovat kosketelleet globaalia Tamperetta (yhdessä Pertti Haapalan kanssa), Finlaysonin puuvillatehtaan historiaa 1820–1918, sanitaatiojärjestelmän rakentamisen vaikutusta kuolleisuuden ja lapsikuolleisuuden alenemiseen Suomen kaupungeissa (yhdessä Sakari Saaritsan kanssa) ja vuosien 1915–1916 lavantautiepidemiaa Tampereella (samoin Saaritsan kanssa). Tutkimusryhmä HoPES alkoi rakentaa Peltolan johdolla vuonna 2017 mittavaa kotimaista väestötietokantaa.


title: Jarmo Peltola

text: Jarmo Peltola pelasi opiskeluaikoinaan kilpasählyä historianopiskelijoiden joukkueen Patinan riveissä. Kun sählystä sukeutui salibandy, Peltola edusti tamperelaista Manse Unitedia, jonka riveissä hän oli voittamassa salibandyn ensimmäistä Suomen mestaruutta kaudella 1986–1987. Pelipaikka oli hyökkääjä. Seuraavalla kaudella 1987–1988 Peltola tavoitteli puolustajana tamperelaisen Manse Cityn riveissä nousua I-divisioonasta liigaan. Paikan vei loppujen lopuksi jyväskyläläinen Blue Eyes Team (BET). Seuraavalla kaudella Peltola palasi puolustajaksi Manse Unitedin riveihin, missä pelasi kaudelle 1990–1991 saakka. Hän toimi viimeisellä kaudellaan joukkueen toisena valmentajana.


title: Karkaistu lasi

text:
Karkaisussa lasi kuumennetaan lähelle sulamispistettä ja jäähdytetään nopeasti. Tavallisen lasin vetolujuus on 40 Mpa ja termisesti karkaistun lasin 120–200 Mpa.
Karkaistu lasi hajoaa rikkoutuessaan pieniksi muruiksi, ei suuriksi sirpaleiksi. Muruissa ei ole terävää reunaa.
Käyttökohteita karkaistulle lasille ovat esimerkiksi parvekelasitukset, lasikatteet, näyteikkunat, tilanjaka lasit, bussipysäkkien lasitukset, kaiselasitukset, julkisivulasitukset, suihkuseinät, saunan lasiseinät ja viherhuoneiden lasitukset.


title: Goukouni Oueddei

text: Goukouni Oueddei (arabiaksi: كوكوني عويدي ; s. 1944 Zouarissa) on tšadilainen poliitikko. Hän oli Tšadin valtionpäämies vuodesta 1979 vuoteen 1982.


title: Goukouni Oueddei

text: Goukouni on kotoisin maan pohjoisosasta ja tubujen päällikön eli derden Oueddei Kichidemin poika. Hän tuli politiikkaan 1960-luvun lopulla National Liberation Front of Chad (FROLINAT)-järjestön riveissä, jota johti Abba Siddick. FROLINAT:ia ärsytti poliittinen valta-asema, jota nauttivat François Tombalbayen johtamat etelän asukkaat ja kannatti maan keski- ja pohjoisosien asukkaiden osallistumista päätöksentekoon. Tombalbayen salamurhan jälkeen vuonna 1975, jännitteet kahden maantieteellisen puolikkaan välillä kärjistyivät sekavaksi sisällissodaksi, johon osalistui useita Tšadin poliittisia ryhmiä, Libya, yhdysvallat ja Ranska. Konflikti kesti koko 1980-luvun. Goukounin silmissä Tombalbayen diktatuuri jatkoi Ranskan hegemoniaa Tšadissa.


title: Goukouni Oueddei

text: Hissène Habré luopui vuonna 1971 asemastaan Tombalbayen hallituksessa ja liittyi Goukounin joukkoihin. He edustivat kahta eri tubujen klaania, ja heistä tuli kilpailijat. Habré lähti omille teilleen vuonna 1976. Vuoden 1977 lopulla he neuvottelivat kapinallisryhmiensä yhteistyötä väliaikaisessa hallinnossa.


title: Goukouni Oueddei

text: Goukouni nimitettiin väliaikaiseksi Tšadin valtionpäämieheksi 23. maaliskuuta 1979. Hän johti arvostettua Siirtymäkauden Kansallisen Yhtenäisyyden Hallitusta (GUNT), joka pyrki sovintoon sotivien osapuolten välillä. Libyan tukema Goukouni oli valtionpäämies; Wadel Abdelkader Kamougué (maltillinen etelä) oli varapresidentti; Hissène Habré (länsimielinen pohjoinen) oli puolustusministeri; ja Asyyli Ahmat (vahvasti libyalaismielinen arabi) oli ulkoministeri. Afrikan unionin rauhanturvajoukkojen piti korvata ranskalaisjoukot, mutta tätä ei koskaan tapahtunut.


title: Goukouni Oueddei

text: Henkilökohtainen kilpailu rajoitti hallituksen toimintakykyä. Goukounia pidettiin Libyan johtajan Muammar Gaddafin sätkynukkena. Goukouni nimitti Djidingar Dono Ngardoumin pääministeriksi 19. toukokuuta 1982. Habren kannattajat syrjäyttivät tämän. Goukouni pakeni ensin Kameruniin ja sieltä Libyaan.


title: Goukouni Oueddei

text: Vuonna 1983 Goukouni palasi Tšadiin Libyan tukemana taistellakseen Habrén hallintoa vastaan sissisotaa. Hän oli Tšadin tunnustetuin oppositiojohtaja, joiden näkemyksillä oli merkittävä painoarvo, vaikka Habrén suostui vain rajoitettuihin myönnytyksiin. Entinen presidentti tiettävästi vaati perustuslain uusimista ja kaikkien poliittisen puolueiden toiminnan vapauttamista, joka Habrén ei suostunut.


title: Goukouni Oueddei

text: Goukouni oli kotiarestissa elokuussa 1985 Tripolissa, kun Libyan hallitus paheksui hänen aikeensa solmia välirauha Habrén kanssa. Lokakuussa 1985, Libyan poliisi pidätti Oueddein, ja tässä prosessissa he ampuivat häntä vatsaan. Sitten hän katkaisi välinsä Libyaan ja lähti maanpakoon Algeriin helmikuussa 1987. Kuitenkin, jotkut epäilivät, ettei välirikko ollut vakava, ja heinäkuussa 1987 Oueddei sanoi, että hän oli hyvissä väleissä libyalaisten kanssa.


title: Goukouni Oueddei

text: Goukouni tapasi Tsadin presidentti Idriss Débyn 17. huhtikuuta 2007 Librevillessä, Gabonissa, keskustellakseen keinoista sisällissodan lopettamiseksi. Goukouni tarjoutui käyttämään vaikutusvaltaansa sodan lopettamiseksi. Vastikkeeksi hän halusi luvan palata Tšadiin maanpaosta, ja sanoi saaneensa tästä lupauksen Debyltä. Huhtikuun 19. kaksi kapinalisjohtajaa hylkäsi Goukonin välitysehdotuksen.


title: Goukouni Oueddei

text: Goukouni palasi Tšadiin 30. heinäkuuta 2007, yhdessä noin kahdenkymmenen muun maanpakolaisen kanssa, He keskustelivat Débyn kanssa kapinan lopettamisesta ja palasivat Librevilleen myöhemmin samana päivänä.


title: Goukouni Oueddei

text: Goukoni tapasi Nigerin Presidentti Mamadou Tandjan 4. maaliskuuta 2008, keskustellakseen Tšadin tilanteesta.


title: Goukouni Oueddei

text: Vuonna 2013 Goukonin nuorin lapsi, Saadie Goukouni Weddeye, nimitettiin Tsadin hallitukseen sosiaaliministeriksi.


title: Goukouni Oueddei

text: Vuoden 2015 Burundin levottomuuksien aikana Keski-Afrikan valtioiden johtajat, mukaan lukien Débyn, nimittivät Goukounin erityislähettilääksi suurten Järvien alueella 25. toukokuuta 2015, tavoitteena auttaa ratkaisemaan tilanne Burundissa.


Pyhän Birgitan ja autuaan Hemmingin katolinen seurakunta on Katolisen kirkon Suomessa seurakunta, jonka toiminta-alueena on Varsinais-Suomi Someroa lukuun ottamatta, Satakunta ja Ahvenanmaa. Seurakunnan keskuspaikka on Turku, jossa seurakunnalla on Pyhän Birgitan ja Autuaan Hemmingin kirkko. Lisäksi seurakunnalla on säännöllistä toimintaa Porissa, Eurajoella ja Maarianhaminassa.


title: Pyhän Birgitan ja autuaan Hemmingin katolinen seurakunta

text: Seurakunta perustettiin vuonna 1926. Nykyiseltä Ursininkadulta, joka silloin oli Birgerinkatu ostettiin 19. maaliskuuta 1926 pieni huoneisto, johon sisustettiin kappeli. Kymmenen vuotta myöhemmin kadun toiselle puolelle rakennettiin uusi puinen kirkkorakennus. Kirkon ympärille rakentuessa korkeita kerrostaloja koettiin pienen puukirkon jäävän liiaksi varjoon niiden rinnalla eikä se siten edustanut riittävän arvokkaasti katolista kirkkoa. Uusi kirkkorakennus vihittiin käyttöön 5. marraskuuta 1966. Vuoden 2016 lopussa seurakunnalla oli 2 041 jäsentä.


title: Terho Lehtimäki

text: Terho Juhani Lehtimäki (s. 1964) on suomalainen Tampereen yliopiston kliinisen kemian professori ja ylilääkäri. Hän toimii myös Pirkanmaan sairaanhoitopiirin Fimlab Laboratorioiden ylilääkärinä.


title: Terho Lehtimäki

text: Lehtimäki valmistui lääkäriksi ja lääketieteen tohtoriksi Tampereen yliopistolta vuonna 1992. Hänen englanninkielinen artikkeliväitöskirja (1992) tarkasteli ihmisen rasva-aineenvaihdunnassa tärkeää apolipoproteiini E:tä suomalaisilla lapsilla ja nuorilla aikuisilla. Tällä rasvaa sitovalla proteiinilla on vaikutuksensa sydän- ja verisuonitautien kehittymiseen. Väitöskirja oli otsikoitu "Apolipoprotein E phenotypes in Finnish children and young adults".


title: Terho Lehtimäki

text: Vuonna 2013 professori Lehtimäki sai Tampereen yliopiston Vuoden tiedeteko -palkinnon. Vuonna 2018 Lehtimäki nousi arvostetulle viitatuimpien tutkijoiden "2018 Highly Cited Researchers" -listalle molekyylibiologian ja genetiikan aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista 33 työskentelee ensisijaisesti Suomessa. Tämä ohella professori Lehtimäki oli noussut Google Scholar -hakupalvelun aineistoon pohjautuvassa, lokakuun 2018 alun espanjalaisessa tutkijatilastossa koko uran kattavien viittausten perusteella sijalle 2 409 maailman 3 160 korkeimman h-indeksin tutkijoista. Tämän tilaston mukaan Lehtimäki on eräs kaikkein viitatuimmista suomalaisista. Hänen koko uran julkaisuja koskeva h-indeksinsä oli tämän luettelon aineistossa 107. Hänen julkaisuihinsa on viitattu erityisen runsaasti vuodesta 2013 lähtien.


title: Jätealus (vesiliikenne)

text: Jätealus on kulkuneuvo, jota käytetään jätteiden kuljetukseen (ja joskus myös vesiroskan keräämiseen) vesiliikenteessä. Alus muodostuu laivasta (esimerkiksi proomu) tai veneestä (esimerkiksi hinaaja). Jätealuksia on käytössä suurkaupungeissa, kuten Amsterdamissa ja New Yorkissa, koska niiden avulla pyritään siirtämään jätteitä jätteidenkäsittelylaitoksiin pienemmillä hiilidioksidipäästöillä sekä vähentämään tieliikennettä. Jätealusten käyttöä on kokeiltu myös Venetsiassa.


title: Jätealus (vesiliikenne)

text: Aikaisemmin jätealusten tarkoituksena oli kerätä kaupungin asukkaiden ja eläinten jätteitä sekä kuljettaa jätteet merille, missä ne oli tarkoitus päästää merenpohjaan. Nykyään jätteiden upottaminen merenpohjaan ja vesistöihin on kielletty, minkä seurauksena jätealukset on varustettu kierrätyssäiliöillä ja ne kuljettavat lastin jätteidenkäsittelylaitoksille, missä jätteet poltetaan, kierrätetään tai käytetään maantäytössä.


title: Jätealus (vesiliikenne)

text:
New Yorkin ja Philadelphian jäteongelman kasvaessa 1980-luvulla jätealuksia käytettiin kaupunkien jätteiden kuljettamiseen muihin kaupunkeihin sekä ulkomaille. Vuonna 1986 "Khian Sea"-niminen jätealus lähti Philadelphiasta mukanaan 13 000 tonnia tuhkaa ja ongelmajätettä (muun muassa raskasmetalleja ja dioksiineja), josta se levitti neljänneksen Haitin saaren hiekkarannoille lannoitteen nimikkeellä ja upotti loput kahden vuoden aikana Atlantin ja Intian valtameriin. Laivan nimi muuttui kaksivuotisen matkan aikana ensin "Feliciaksi" ja lopulta "Pelicanoksi", jonka nimissä se ankkuroitui Singaporeen. Tapauksesta ja vastuunkantajan roolista syntyi vuoteen 1993 kestänyt oikeusjuttu, jolloin Khian Seata ohjeistaneen Coastal Carriersin kaksi johtohenkilöä tuomittiin sakkoihin ja vankilatuomioon. New Yorkin osalta vuonna 1987 Long Islandin ja Islipin jätteiden oli tarkoitus päätyä Pohjois-Carolinan täyttömaaksi, mitä varten "Mobro 4000"-niminen jätealus lähetettiin matkaan mukanaan 3 100 tonnia jätettä. Pohjois-Carolinan viranomaiset eivät kuitenkaan halunneet aluksen ankkuroituvan mahdollisten ympäristörikosten vuoksi (kuljetusprojektista vastasi myös mafiakytköksinen rikospomo Salvatore Avellino), minkä seurauksena laiva kääntyi takaisin ja yritti tarjota lastiaan muihin osavaltioihin sekä ulkomaille Meksikoon, Belizeen ja Bahamalle, mutta lasti päätyi lopulta takaisin Islipiin kaksi kuukautta kestäneen 6000 mailin merimatkansa jälkeen.
Jätealuksia on käytetty ennen myös alkoholin ja päihteiden salakuljetukseen.


title: Elina Rantanen

text: Elina Rantanen (s. 30. maaliskuuta 1979) on suomalainen poliitikko ja filosofian tohtori. Hän on ollut Turun kaupunginvaltuuston jäsen vuodesta 2005 alkaen ja puheenjohtaja vuodesta 2017. Rantanen on ollut ehdokkaana eduskuntavaaleissa vuodesta 2007 lähtien, mutta ei ole tullut valituksi. Vuodesta 2011 lähtien hän on ollut vihreän eduskuntaryhmän varaedustaja.


title: Elina Rantanen

text: Elina Rantanen on syntynyt 1979 Turussa ja kirjoittanut ylioppilaaksi 1998 Turun klassikon lukiosta. Rantanen valmistui Turun yliopiston yhteiskuntatieteellisestä tiedekunnasta valtiotieteiden maisteriksi vuonna 2005 aineenaan sosiologia. Hän on väitellyt filosofian tohtoriksi Turun yliopiston lääketieteellisen biokemian ja genetiikan oppiaineesta vuonna 2014. Työuransa Rantanen tehnyt erilaisissa tutkimus- ja kehitysprojekteissa Turun yliopistossa, Helsingin yliopistossa ja sosiaali- ja terveysministeriössä. Hänen nykyinen työpaikkansa on Rinnekoti-Säätiön harvinaisten ja perinnöllisten sairauksien Norio-keskuksen kehitysjohtajana.


title: Elina Rantanen

text: Rantanen valittiin kunnallisvaaleissa 2004 Turun kaupunginvaltuustoon 402 äänellä. Kunnallisvaaleissa 2008 Rantanen sai 894 ääntä ja hänet nimettiin kulttuurilautakunnan puheenjohtajaksi. Valtuustokauden puolivälissä Vihreät vaihtoivat valtuustoryhmänsä puheenjohtajistoa ja Rantanen valittiin ryhmäpuheenjohtajaksi. Kunnallisvaaleissa 2012 Rantasen äänimäärä oli 1 129. kunnallisvaaleissa 2017 Rantanen sai 1087 ääntä ja hänet valittiin ensimmäisenä naisena Turun kaupunginvaltuuston puheenjohtajaksi.


title: Elina Rantanen

text: Rantanen on ollut ehdolla europarlamenttivaaleissa 2009 sekä eduskuntavaaleissa 2007, 2011 ja 2015.


title: Elina Rantanen

text: Elina Rantasella on avopuoliso ja kaksi lasta.


title: Apinannyrkki

text: Apinannyrkki on solmu, joka voidaan solmia kiven ympärille heittoliinan päähän.


title: Apinannyrkki

text: Pidä köyden toista päätä peukalon alla. Kiedo köyden toinen pää muiden sormien ympäri kolme kertaa. Kierrä peukalon köysi muiden köysien ympäri kolme kertaa. Laita köysi kaikkien köysien ytimen ympäri kolme kertaa. Kiristä köyden päitä niin, että kummallakin puolella ovat köyden päät yhtä pitkiä. Kiristä.


title: Lawrence O'Donnell

text: Lawrence Francis O'Donnell, Jr. (s. 7. marraskuuta 1951) on yhdysvaltalainen näyttelijä.


title: Lawrence O'Donnell

text: Hän avioitui vuonna 1994 Kathryn Harroldin kanssa.


title: Nokkasärki

text: Nokkasärki ("Chondrostoma nasus") on särkikalojen heimoon kuuluva kala, joka on IUCN:n uhanalaisuusluokituksen mukaan elinvoimainen. Carl von Linné kuvasi lajin vuonna 1758.


title: Nokkasärki

text: Nokkasärjellä on vaalea selkäevä, vatsaevät punertavat hieman. Suu on leuassa eräänlaisen "nokan" alapuolella. Silmät ovat värittömät. Lajilla on suhteellisen pienet suomut. Nokkasärki painaa yleensä noin 800 grammaa ja pituutta kalalla on tavallisesti 20-30 senttimetriä.


title: Nokkasärki

text: Nokkasärki elää Euroopan ja Aasian sisävesissä. Lajin aikuiset kalat elävät matalassa nopeasti virtaavassa makeassa vedessä.


title: Nokkasärki

text: Nokkasärjet syövät elämänsä alkuvaiheessa pieniä selkärangattomia. Hieman vanhemmat ja aikuiset ja käyttävät ravinnokseen pohjaeläimiä.


title: Oura Health

text: Oura Health Oy on vuonna 2013 perustettu suomalainen hyvinvointisormusta kehittävä ja valmistava yritys. Yrityksen toimitusjohtaja on Rai Harpreet Singh. Sen liikevaihto on 1,5 miljoonaa euroa ja sillä on 24 työntekijää.


title: Oura Health

text: Yrityksen päätuote on Ōura-sormus, joka kerää käyttäjän terveystietoja aktiivisuusrannekkeen tavoin. Sormuksen keräämät aktiivisuus- ja unitiedot siirtyvät langattomasti Bluetooth-yhteydellä älypuhelinsovellukseen. Sormus painaa 2–3 grammaa. Sormukset valmistetaan Sanminan tehtaalla Haukiputaalla..


Pyhän Henrikin katolinen katedraaliseurakunta on Katolisen kirkon Suomessa seurakunta, jonka toiminta-alueena on Helsingin etelä- ja itä-osa sekä itäinen Uusimaa. Seurakunnan keskuspaikka on Helsinki, jossa seurakunnalla on Pyhän Henrikin katedraali. Lisäksi seurakunnalla on säännöllistä toimintaa Tapanilan alueella sekä Porvoossa.


title: Pyhän Henrikin katolinen katedraaliseurakunta

text: Vuonna 1860 Helsinkiin tuli ensimmäinen pysyvä katolinen kirkko. Tällöin otettiin käyttöön Kaivopuiston kallioille rakennettu Pyhän Henrikin kirkko. Kaupungin katolisen siviiliväestönkin sielunhoitajana vuodesta 1856 toiminut sotilaskappalainen Ignatius Gorbacki oli tehnyt aloitteen kirkon rakentamisesta. Tässä hän sai taloudellista tukea kenraalikuvernööri Fredrik Vilhelm Bergin italialaissyntyiseltä vaimolta kreivitär Leopoldina Cicognalta. Myös Venäjän tsaari avusti kirkon rakentamista. Kirkon siunasi monsignore Lubinsky Tallinnasta 16. syyskuuta 1860, mutta sen vihki vasta 14. syyskuuta 1904 Mohilevin arkkipiispa Jerzy Szembek. Kun Suomesta tuli vuonna 1920 apostolinen vikaarikunta tuli seurakunnan kirkosta piispankirkko eli katedraali. Vuoden 2016 lopussa seurakunnalla oli 4 379 jäsentä.


title: Pyhän Marian katolinen seurakunta

text: Pyhän Marian katolinen seurakunta on Katolisen kirkon Suomessa seurakunta, jonka toiminta-alueena on Helsingin länsi-osa sekä läntinen Uusimaa. Seurakunnan keskuspaikka on Helsinki, jossa seurakunnalla on Pyhän Marian kirkko. Lisäksi seurakunnalla on säännöllistä toimintaa Espoossa, Hyvinkäällä, Karjaalla sekä Nummi-Pusulassa.


title: Pyhän Marian katolinen seurakunta

text: Pääkaupunkiseudun läntisen osan kasvun vuoksi koettiin tarpeelliseksi perustaa toinen katolinen seurakunta Helsinkiin Pyhän Henrikin katedraaliseurakunnan lisäksi. Pyhän Marian kirkko vihittiin käyttöön 6. joulukuuta 1954. Vuoden 2016 lopussa seurakunnalla oli 3 990 jäsentä.


title: Nestori Huhtanen

text: Nestori Huhtanen (8. elokuuta 1907 Ruokolahti – 3. marraskuuta 1988 Kotka) oli suomalainen näyttelijä, teatteriohjaaja ja teatterinjohtaja. Hän ohjasi noin 60 näytelmää ja näytteli yli 200 näytelmässä. Huhtasen repetoaariin kuului muun muassa operettisankareita, buffoja ja klassikkonäytelmien päärooleja.


title: Nestori Huhtanen

text: Huhtasen vanhemmat olivat maanviljelijä Lauri Huhtanen ja Katri Jäppinen. Hän opiskeli muun muassa maamieskoulussa ja kirkkomusiikkiopistossa, kunnes löysi tiensä Suomen Näyttämöopistoon, jossa hän opiskeli 1932–1934. Näyttämöura avautui Mustikkamaan Kesäteatterissa, jossa Huhtanen näytteli 1931–1932. Seurasi useita kiinnityksiä: Kotkan Näyttämö 1934–1936, Viipurin Kaupunginteatteri 1936–1938, Turun Teatteri 1938–1942, Turun Työväen Teatteri 1942–1946, Kuopion Yhteisteatteri 1946–1947 ja Lappeenrannan Työväen Teatteri 1947–1948. Vuosina 1948–1949 Huhtanen toimi Lappeenrannan Teatterin johtajana ja vuosina 1949–1951 Kotkan Maakuntateatterissa ohjaaja-näyttelijänä. Vuosina 1951–1955 hän johti Oulun Teatteria, mistä hän palasi Kotkan Maakuntateatteriin ohjaaja-näyttelijäksi 1955–1957. Sen jälkeen Huhtanen siirtyi ohjaajaksi ja kouluttajaksi Suomen Harrastajateatteriliittoon; pesti kesti vuodesta 1958 vuoteen 1974.


title: Nestori Huhtanen

text: Huhtasen roolitehtävistä näyttelijämatrikkeleissa mainitaan muun muassa Aapon, Timon ja kanttorin roolit Aleksis Kiven romaaniin perustuvassa näytelmässä "Seitsemän veljestä" sekä Jussin ja Antin roolit näytelmässä "Pohjalaisia". William Shakespearen "Othellossa" Huhtanen teki Jagon roolin ja murhenäytelmässä "Antigone" hän näytteli Kreonia.


title: Nestori Huhtanen

text: Huhtanen ohjasi näyttämölle muun muassa teokset "Tosca", "Seitsemän veljestä", "Antigone" ja "Kuriton sukupolvi".


title: Nestori Huhtanen

text: Huhtasella oli kreditoimaton rooli valistuselokuvassa "Ne 45000" vuonna 1933. Turun vuosinaan hänellä oli sivurooli turkulaisen Valo-Filmin esikoiselokuvassa "Miehen vankina" (1943). Uransa myöhäisvaiheessa Huhtanen näytteli pääjohtajaa yhteiskunnallisessa draamaelokuvassa "Laukaus tehtaalla" (1973).


title: Nestori Huhtanen

text: Itselleen myönnetyistä apurahoista Nestori Huhtanen mainitsee vuonna 1965 julkaistussa näyttelijämatrikkelissa omintakeisesti "Ei – mitään – mistään – milloinkaan".


title: Nestori Huhtanen

text: Huhtanen avioitui näyttelijä Saimi Tossavaisen kanssa 1937.


title: Rune Jarstein

text: Rune Almenning Jarstein (s. 29. syyskuuta 1984 Skien, Norja) on norjalainen jalkapalloilija, joka on pelipaikaltaan maalivahti. Hän edustaa Bundesliigassa pelaavaa Hertha BSC:tä. Tämän lisäksi hän kuuluu Norjan jalkapallomaajoukkueeseen.


title: Kromifluoridi

text: Kromifluoridi eli kromi(III)fluoridi (CrF) on kromi- ja fluoridi-ionien muodostama epäorgaaninen ioniyhdiste. Yhdistettä käytetään tekstiiliteollisuudessa tekstiilien värjäyksessä ja orgaanisen kemian synteeseissä katalyyttinä.


title: Kromifluoridi

text: Huoneenlämpötilassa kromifluoridi on vihreää kiteistä ainetta, jonka alkeiskoppi on romboedrinen. Aineen kiderakenne koostuu kromi- ja fluoridi-ionien muodostamista kerroksista. Yhdiste on veteen liukenematonta, mutta liukenee happoliuoksiin tai pelkistimien läsnä ollessa veteen. Vedettömän kromifluoridin lisäksi tunnetaan useita kidevedellisiä muotoja, joissa kideveden määrä vaihtelee kolmesta yhdeksään moolia kromifluoridimoolia kohden. Nämä hydraatit ovat väriltään vihreitä tai violetteja. Kromifluoridi sublimoituu 1 000–1 200 °C:n lämpötilassa.


title: Kromifluoridi

text: Kidevedellistä kromifluoridia voidaan valmistaa liuottamalla kromihydroksidia vetyfluoridin vesiliuokseen.


title: Kromifluoridi

text: Kromifluoridia käytetään tekstiiliteollisuudessa peitattaessa tekstiilejä, villan ja silkin värjäyksessä, marmorin värjäyksessä ja sillä voidaan myös suojata tekstiilejä koilta. Ainetta voidaan lisätä myös ruosteenestomaaleihin ja korroosionestoaineisiin. Orgaanisen kemian synteeseissä kromitrifluoridia käytetään katalyyttinä halogenointireaktioissa.


title: Uustaantumuksellisuus

text: Uustaantumuksellisuus (liikkeen nimenä engl. "Dark Enlightenment", "neoreactionary movement", "neoreaction" tai "NRx") on taantumuksellinen autoritaarinen oikeistolainen aate, joka on syntynyt Yhdysvalloissa 2010-luvulla.


title: Uustaantumuksellisuus

text: Aatteen perusti Piilaaksossa yrittäjänä toiminut Curtis Yarvin. Siitä tuli etnonationalismin ohella toinen radikaalia oikeistolaista liikettä alt-rightia määritellyt intellektuellinen suuntaus. Blogikirjoituksissaan Yarvin arvosteli liberaaleja ja valtavirran konservatiiveja sekä kyseenalaisti demokratian merkityksen rauhan ja vaurauden synnyttäjänä. Yarvin on kutsunut demokratiaa ”tehottomaksi ja tuhoisaksi” hallinnon muodoksi ja yhdistänyt sen sotaan, tyranniaan, tuhoon ja köyhyyteen.


title: Uustaantumuksellisuus

text: Uustaantumuksellisuus on autoritäärinen aate, jossa torjutaan valistuksen jälkeinen ajatus siitä, että maailma paranee sitä mukaa kun siitä tulee yhä demokraattisempi. Neoreaction.net-sivuston mukaan ongelmien ratkaisu on yhden vahvan miehen johtajuus, todellinen komentoketju ja selkeä omistajuusrakenne. Pankit, media ja yliopistot tulisi kansallistaa ja järjestellä uudelleen, vanhan vallan edustajat siirtää syrjään ja aloittaa kulttuurinen toipuminen satojen vuosien toimintahäiriön jälkeen.


title: Uustaantumuksellisuus

text: Aatteen taustalla on esimerkiksi Thomas Carlylen ja Friedrich Hayekin teorioita.


title: Uustaantumuksellisuus

text: Yarvinin ajatukset saivat joitain kannattajia Piilaaksossa ja Washingtonissa, kuten PayPalin perustaja Peter Thiel, Breitbart-sivuston toimitusjohtaja Steve Bannon ja brittiläinen filosofi Nick Land.


title: Uustaantumuksellisuus

text: Jotkut aatteen kannattajat suosivat futuristista ja hypermaskuliinista visuaalista kuvastoa, jossa esiintyy sotilaita, aseita, tankkeja, avaruusaluksia ja kreikkalaisia jumalia.


title: Emil Bemström

text: Emil Bemström (s. 1. kesäkuuta 1999 Nyköping, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Hän on pelipaikaltaan keskushyökkääjä, mutta Bemström osaa pelata myös laidassa. Hän laukoo oikealta.


title: Emil Bemström

text: Bemström on Järna SK:n kasvatti. Hän oli kaudella 2014–2015 seuran U16-junioreiden paras pistemies ja maalintekijä tehoilla 30+22=52, kuten myös nousukarsintasarjassa tehoilla 5+3=8. Kaudeksi 2015–2016 Bemström siirtyi Leksands IF:n J18-junioreihin. Hän voitti kauden päätteeksi J18 Allsvenskanin hopeaa. Kaudella 2016–2017 Bemström oli seuran J20-junioreiden paras maalintekijä ja neljänneksi paras pistemies tehoilla 21+12=33. Hän jakoi koko J20 SuperElitin maalipörssin viidennen sijan AIK IF:ää ja Linköping HC:tä edustaneen Christian Blomqvistin kanssa. Bemström debytoi kauden aikana myös Leksandin SHL-joukkueessa, jossa hän pelasi viisi runkosarjaottelua ilman tehopisteitä. Vain 17-vuotias Bemström teki SHL-debyyttinsä 20. lokakuuta 2016 Frölunda HC:tä vastaan. Hän sai ottelussa jääaikaa 3.42 minuuttia. Leksandin kausi päättyi putoamiseen HockeyAllsvenskaniin.


title: Emil Bemström

text: Columbus Blue Jackets varasi Bemströmin neljännellä kierroksella 117. pelaajana . Kaudella 2017–2018 hän teki Leksandin Allsvenskan-joukkueessa 33 runkosarjaottelussa tehot 8+7=15 ja 11 SHL:n nousukarsintasarjan ottelussa kaksi maalia.


title: Emil Bemström

text: Kaudeksi 2018–2019 Bemström siirtyi kaksivuotisella SHL-sopimuksella Djurgårdens IF:ään. Hän teki ensimmäisen miesten pääsarjamaalinsa Mestarien liigan avausottelussa 31. elokuuta 2018 vieraissa ylivoimalla tšekkiläistä HC Třineciä vastaan. Bemström keräsi ottelusta teholukeman +1. Ensimmäisen SHL-maalinsa hän teki runkosarjan avauskierroksella 15. syyskuuta 2018 vieraissa Frölunda HC:tä vastaan.


title: Emil Bemström

text: Bemström pelasi alle 20-vuotiaiden MM-kilpailuissa vuonna 2019, jolloin hän oli tehoilla 4+2=6 Ruotsin paras pistemies ja jakoi joukkueen sisäisen maalipörssin voiton Erik Brännströmin kanssa. Valmennus valitsi Bemströmin Ruotsin turnauksen yhdeksi kolmesta parhaasta pelaajasta. Hänet valittiin myös Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Emil Bemström

text: Bemström pelasi myös alle 18-vuotiaiden MM-kilpailuissa vuonna 2017 ja alle 18-vuotiaiden Ivan Hlinkan muistoturnauksessa vuonna 2016. Yhteensä hän on pelannut 18 nuorten ja 21 poikien maaottelua.


title: Emil Bemström

text: Bemströmin pikkuveli Linus pelasi jääkiekkoa hyökkääjänä B-junioriksi asti. Veljesten isä Jörgen Bemström pelasi omalla urallaan yli 500 Elitserien-ottelua ja hän toimi Södertälje SK:n kapteenina vuodet 2006–2009. Myös veljesten setä Stefan Bemström pelasi omalla urallaan puolustajana 477 Elitserien-ottelua.


title: Asovantokko

text: Asovantokko ("Knipowitschia caucasica") on tokkojen heimoon kuuluva kala, joka elää Beyşehirjärvessä Turkissa. Kala elää korkeintaan kaksi vuotta vanhaksi.


title: Asovantokko

text: Asovantokko on kooltaan hyvin pieni, korkeintaan viiden senttimetrin mittainen. Ulkonäöltään se ei ole mitenkään koristeellinen. Selkäevässä on pieni sininen alue. Keltaiset silmät ovat päästä jonkin verran koholla. Pyrstö on läpinäkyvä.


title: Asovantokko

text: Joidenkin vahvistamattomien havaintojen mukaan lajia esiintyisi Adrianmeressä. Asovantokkoja oli jonkin verran Araljärvessä. Nykyisin koko järvi on kuivunut.


title: San Antonio -luokka

text: San Antonio -luokka on Yhdysvaltain laivaston 1990–2000-luvun vaihteessa valmistetun 12 aluksen muodostama maihinnousualusluokka ().


title: San Antonio -luokka

text: Luokka korvaa muut Yhdysvaltain laivaston maihinnousualusluokat kuten Austin-luokan, Anchorage-luokan, Charleston-luokan ja Newport-luokan.


title: San Antonio -luokka

text: Alusten telakkakannella voidaan sijoittaa joko kaksi LCAC-ilmatyynyalusta tai maihinnousualus LCU ja 14 × amfibiovaunua.


title: San Antonio -luokka

text:
Alusten propulsiojärjestelmä koostuu neljästä Colt Pielstick 2.5 STC -dieselmoottorista, jotka on kytketty kahteen akseliin. Järjestelmä mahdollistaa 25 solmun huippunopeuden. Lisäksi aluksella on Caterpillar-dieselgeneraattoreita tuottamassa sähköä aluksen
palveluihin.


title: San Antonio -luokka

text: Aluksen aseistuksena on kaksi 21-siiloista Mk 49 RAM-ohjusten laukaisualustaa, joista voidaan laukaista RIM-116A ohjuksia. Järjestelmän tukena on Mk 31 GMWS, jonka tehtävänä on havaita alusta lähestyvät ohjukset ja lentokoneet. Toukokuusta 2015 alkaen ohjukset on korvattu RIM-116B:llä ja sen jatkoversioilla.


title: San Antonio -luokka

text: Lähipuolustusjärjestelmänä pinta-aluksia vastaan aluksilla on kaksi Mk 46 Mod 2 GWS -järjestelmää, joihin kuuluu jopa 200 laukausta minuutissa ampuva 30 millimetrin Bushmaster II -tykki.


title: San Antonio -luokka

text: Luokan ensimmäinen alus, "USS San Antonio" (LPD 17), luovutettiin laivastolle heinäkuussa 2005 ja yhdestoista alus, "USS Portland" (LPD 27), vuonna 2017. "USS New York" (LPD 21) oli ensimmäinen kolmesta aluksesta, jotka rakennettiin 11. syyskuuta 2001 terrori-iskujen uhrien muistoksi. Aluksen keulaharjaan valettiin 7,5 tonnia terästä, joka oli pelastettu World Trade Centeristä. Merivoimat nimesi luokkien kahdeksannen ja yhdeksännen laivan, "USS Arlingtonin" ja "USS Somersetin", Pentagonin ja United Airlinesin lennon 93 uhrien muistoksi. Edellämainituista paikoista löytyneet materiaalit sisällytettiin myös näihin aluksiin. Vielä nimeämätön LPD 28 on parhaillaan rakenteilla.


title: National Women’s Soccer League

text: National Women’s Soccer League (NWSL) on yhdysvaltalainen naisten jalkapalloliiga ja maan korkein sarjataso. Se perustettiin 2012 WPS-liigan seuraajaksi.


title: National Women’s Soccer League

text: Liigan ensimmäinen kausi pelattiin vuonna 2013. Mukana oli neljä entistä WPS-liigan joukkuetta ja neljä uutta joukkuetta. Sittemmin mukaan on tullut kaksi uutta joukkuetta ja yksi on lopettanut, joten kaudella 2018 liigaan osallistui yhdeksän joukkuetta.


title: Marcus Westfält

text: Marcus Westfält (s. 12. maaliskuuta 2000 Tukholma, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue Karlskrona HK:ssa. Hän on pelipaikaltaan keskushyökkääjä, mutta Westfält osaa pelata myös laidassa.


title: Marcus Westfält

text: Elite Prospects -sivuston mukaan Westfält on vahva kahden suunnan hyökkääjä, joka kykenee tekemään pisteitä. Hän pelaa myös luotettavaa fyysistä peliä, omaa erittäin hyvän pelikäsityksen ja on käyttökelpoinen erikoistilanteissa. Westfält johtaa peliä esimerkillään ja hänellä on hyvä asenne ja työmoraali.


title: Marcus Westfält

text: Westfält on Vallentuna BK:n kasvatti. Hän oli kaudella 2015–2016 seuran J18-junioreiden paras pistemies, maalintekijä ja syöttäjä tehoilla 17+19=36. Nousukarsintasarjassa Westfält oli tehoilla 4+2=6 joukkueen paras maalintekijä ja jakoi sisäisen pistepörssin voiton Oscar Berghultin kanssa. Vallentunan kausi päättyi sarjanousuun J18 Division 1:stä ja J18 Elitiin, kuten myös J20-ikäluokassa. Vain 15-vuotias Westfält debytoi kauden aikana myös seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa hän pelasi yhden runkosarjaottelun.


title: Marcus Westfält

text: Kaudeksi 2016–2017 Westfält siirtyi Brynäs IF:n J18-junioreihin. Hän oli J18 Elitissä joukkueen paras pistemies ja syöttäjä tehoilla 10+26=36. Kaudella 2017–2018 Westfält oli Brynäsin J20-junioreiden kolmanneksi paras pistemies tehoilla 12+15=27. Hän voitti joukkueen sisäisen tehotilaston lukemalla +19. Westfält debytoi kauden aikana myös Brynäsin SHL-joukkueessa, jossa hän pelasi 31 runkosarjaottelua tehopistein 1+3=4 sekä kahdeksan playoff- ja neljä Mestarien liigan ottelua ilman tehopisteitä. Westfält teki miesten pääsarjadebyyttinsä Mestarien liigassa 10. lokakuuta 2017 saksalaista EHC Münchenia vastaan. SHL-debyyttinsä hän teki Brynäsin seuraavassa ottelussa 12. lokakuuta 2017 Skellefteå AIK:ta vastaan. SHL-uransa avausmaalin Westfält teki 9. joulukuuta 2017 Luleå HF:ää vastaan.


title: Marcus Westfält

text: Philadelphia Flyers varasi Westfältin seitsemännellä kierroksella 205. pelaajana . Hän pelasi Brynäsissä alkukaudella 2018–2019 19 runkosarjaottelua tehden yhden syöttöpisteen sekä 12 ottelua seuran J20-junioreissa, kunnes tammikuussa 2019 Westfält siirtyi loppukauden sopimuksella sarjatasoa alemmas HockeyAllsvenskan-joukkue Karlskrona HK:hon. Hänet hankittiin pääasiassa paikkaamaan puolestaan SHL:ään siirtyneen Matt Careyn jättämää aukkoa.


title: Marcus Westfält

text: Westfält pelasi alle 18-vuotiaiden MM-kilpailuissa vuonna 2018, jolloin hän voitti voitti pronssia. Westfält pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Westfält pelasi myös World U-17 Hockey Challengessa vuonna 2016, jolloin hän voitti kultaa. Yhteensä Westfält on pelannut 38 poikien maaottelua.


title: Pekka Narko

text: Pekka Sakari Narko (s. 20. syyskuuta 1945 Tuusula) on suomalainen, 1970- ja 1980-luvuilla olympialaisissa kilpaillut purjehtija.


title: Pekka Narko

text: Narko sijoittui olympialaisten Tornado-luokassa 13:nneksi Montrealissa 1976, kuudenneksi Moskovassa 1980 ja 16:nneksi Los Angelesissa 1984. Kahdella ensimmäisellä kerralla hänellä oli parinaan Juha Siira ja vuonna 1984 Juha Valtanen. Maailmanmestaruuskilpailuissa hän sijoittui parhaimmillaan seitsemänneksi vuonna 1979 ja 11:nneksi vuonna 1983. Euroopan-mestaruuskilpailuissa hän oli viides vuonna 1978 sekä kuudes vuosina 1975, 1977 ja 1983. Hän voitti Pohjoismaiden mestaruuden vuonna 1976.


title: Pekka Narko

text: Seuratasolla Narko edusti Helsingfors Segelklubbia. Hän voitti Suomen-mestaruuden vuosina 1973–1975 ja 1977–1982, niistä kaksi viimeisintä Juha Valtasen ja aiemmat Juha Siiran kanssa.


title: Pekka Narko

text: Pekka Narko ja Juha Siira valittiin vuoden 1978 parhaiksi suomalaispurjehtijoiksi.


title: Juha Siira

text: Juha Kalervo Siira (s. 10. tammikuuta 1946 Helsinki) on suomalainen, 1970- ja 1980-luvuilla olympialaisissa kilpaillut purjehtija.


title: Juha Siira

text: Siira sijoittui olympialaisten Tornado-luokassa 13:nneksi Montrealissa 1976 ja kuudenneksi Moskovassa 1980. Parinaan hänellä oli Pekka Narko. Maailmanmestaruuskilpailuissa hän sijoittui parhaimmillaan seitsemänneksi vuonna 1979. Euroopan-mestaruuskilpailuissa hän oli viides vuonna 1978 sekä kuudes vuosina 1975 ja 1977. Hän voitti Pohjoismaiden mestaruuden vuonna 1976.


title: Juha Siira

text: Seuratasolla Siira edusti Tuusulan Purjehtijoita ja Helsingfors Segelklubbia. Hän voitti Suomen-mestaruuden vuosina 1973–1975 ja 1977–1980 Pekka Narkon kanssa.


title: Juha Siira

text: Juha Siira ja Pekka Narko valittiin vuoden 1978 parhaiksi suomalaispurjehtijoiksi.


title: Juha Valtanen

text: Juha Joukamo Valtanen (s. 6. joulukuuta 1952 Helsinki) on suomalainen, 1980-luvulla arvokilpailuissa kilpaillut purjehtija.


title: Juha Valtanen

text: Valtanen sijoittui olympialaisten Tornado-luokassa 16:nneksi Los Angelesissa 1984 Pekka Narkon parina. Maailmanmestaruuskilpailuissa hän sijoittui 11:nneksi ja Euroopan-mestaruuskilpailuissa kuudenneksi vuonna 1983. Pohjoismaiden mestaruuskilpailuissa hän saavutti hopeaa vuonna 1982.


title: Juha Valtanen

text: Valtanen voitti Pekka Narkon kanssa Tornado-luokan Suomen-mestaruuden vuosina 1981 ja 1982.


title: Juha Valtanen

text: Los Angelesin olympialaisten jälkeen Juha Valtanen jatkoi vuonna 1985 kilpapurjehdusuraansa. Soling-luokassa yhdessä Kenneth Ja Henrik Thelenin kanssa .He kilpailivat yhdessä vuoteen 1992 jolloin Valtanen aloitti opiskelun Valtion pelastusopistossa Otaniemessä , josta hän valmistui paloesimieheksi samana vuonna. He kilpailivat lukuisissa kilpailuissa. Paras tulos saavutettiin vuonna 1988 Balatonjärvellä jossa tuloksena oli maailmanmestaruushopea.


title: Juha Valtanen

text: Judossa Valtanen saavutti juniorien SM-mitaleja sekä vuonna 1972 TUK:n mestaruuden. Hän on toiminut judon seuravalmentajana ja Tapion Judo-Ikarin johtokunnan jäsenenä.


title: Ann-Christine Syvänen

text: Ann-Christine Elisabeth Syvänen (s. 1950) on suomalainen Uppsalan yliopiston molekulaarisen lääketieteen professori ja hän on työskennellyt myös Uppsalan akateemisessa sairaalassa.


title: Ann-Christine Syvänen

text: Syvänen opiskeli ja väitteli Helsingin yliopistossa biokemiasta. Hänen englanninkielisen artikkeliväitöskirjansa (1986) otsikkona oli "New developments in nucleic acid hybridization".


title: Ann-Christine Syvänen

text: Työurallaan professori Syvänen on kehittänyt muun muassa nukleiinihappojen analyysitekniikkaa ja perustanut menestyksekkään ihmisen sairauksia ajanmukaisin geneettisiä ja epigeneettisiä tekniikoita käyttävän tutkimusryhmän. Hän on 2010-luvulla keskittynyt erityisesti lapsuusajan leukemian ja autoimmuunisairauksien tutkimiseen. Hän on perustanut Uppsalan yliopistoon alkujaan Knut ja Alice Wallenbergin säätiön tukemana laajan SNP&SEQ -teknologia-alustan, jolla voidaan analysoida SNP-genotyypit ja tehdä toisen sukupolven sekvensointia. Tämä tutkimusympäristö palvelee akateemisia tutkijoita myös muualta Ruotsista ja ulkomailta. SNP-luokittelun johtavana asiantuntijana hän on julkaissut tutkimusryhmineen useita runsaasti viitattuja tieteellisiä artikkeleita, mukaan luettuna kaksi aihepiirin katsausartikkelia Nature Genetics -lehdessä 2000-luvulla. Hän on tutkijatovereineen julkaissut monia laajasti viitattuja tutkimusartikkeleita tieteen huippujulkaisuissa (kuten Nature, Science, PNAS) myös tämän jälkeen.


title: Ann-Christine Syvänen

text:
Syvänen kutsuttiin Ruotsin kuninkaallisen tiedeakatemian jäseneksi vuonna 2007. Vuonna 2014 hänelle myönnettiin Uppsalan yliopiston Rudbeck-mitali tunnustuksena korkeatasoisista tieteellisistä ansioista.
Vuonna 2018 Syvänen nousi arvostetulle viitatuimpien tutkijoiden "2018 Highly Cited Researchers" -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Koti- tai ulkoimailla työskenteleviä suomalaisia tai Suomessa työskenteleviä ulkomaisia tutkijoita listalla on noin 40.


title: Nils Höglander

text: Nils Höglander (s. 20. joulukuuta 2000 Bockträsk, Ruotsi) on ruotsalainen jääkiekkoilija, joka pelaa SHL-joukkue Rögle BK:ssa. Hän on pelipaikaltaan vasen laitahyökkääjä. Höglanderia on yleisesti pidetty loppuvuonna 2000 syntyneenä yhtenä ikäluokkansa lupaavimmista pelaajista ja hänestä on parhaimmillaan odotettu ensimmäisen kierroksen varausta .


title: Nils Höglander

text: Höglander on Malå IF:n kasvatti. Hän siirtyi juniorina sittemmin Clemensnäs HC:hen, josta Höglander siirtyi kaudeksi 2015–2016 Timrå IK:n U16-junioreihin. Hän voitti tehoilla 10+6=16 koko U16 SM:n maalipörssin ja joukkueensa sisäisen pistepörssin. Höglander voitti kauden päätteeksi sarjan hopeaa.


title: Nils Höglander

text: Kaudeksi 2016–2017 Höglander siirtyi AIK IF:n J18-junioreihin. Hän pelasi osan kaudestaan myös seuran J20-junioreissa, jossa Höglander voitti J20 SuperElitin pronssia. Hän debytoi myös AIK:n miesten joukkuessa Ruotsin toiseksi korkeimmalla sarjatasolla HockeyAllsvenskanissa, jossa Höglander teki 24 runkosarja- ja kolmessa SHL:n nousukarsintasarjan ottelussa tehot 5+3=8. Kaudella 2017–2018 hän oli AIK:n J20-junioreiden paras maalintekijä 14 osumallaan ja Höglander teki 22 ottelussa piste per peli -tahdilla yhtä monta tehopistettä. Allsvenskanissa hän teki kauden aikana 34 runkosarjaottelussa tehot 3+4=7 ja viidessä SHL:n nousukarsintasarjan ottelussa yhden syöttöpisteen.


title: Nils Höglander

text: Höglander siirtyi kaudeksi 2018–2019 kolmivuotisella SHL-sopimuksella Rögle BK:hon. Vain 17-vuotias Höglander teki SHL-debyyttinsä runkosarjan avauskierroksella 15. syyskuuta 2018 vieraissa Skellefteå AIK:ta vastaan. Hän sai ottelussa jääaikaa 13.22 minuuttia. SHL-uransa avausmaalin Höglander teki 13. marraskuuta 2018 Färjestad BK:ta vastaan.


title: Nils Höglander

text: Höglander pelasi alle 18-vuotiaiden MM-kilpailuissa vuonna 2018, jolloin hän voitti pronssia. Höglander pelasi myös World U-17 Hockey Challengessa vuonna 2016, jolloin hän voitti kultaa. Yhteensä Höglander on pelannut kuusi nuorten ja 37 poikien maaottelua.


title: Kovero (Ruovesi)

text: Kovero on Pirkanmaalla Ruovedellä Pohtion ja Joensuun välillä sijaitseva järvi, joka kuuluu Kokemäenjoen vesistöön. Se sijaitsee Helvetinjärven kansallispuistossa.


title: Kovero (Ruovesi)

text: Järven pinta-ala on 139 hehtaaria eli 1,4 neliökilometriä. Se on 4,7 kilometriä pitkä ja 2,0 kilometriä leveä. Järven eteläosa on pitkän ja kapean muotoinen. Eteläosa on leveimmillään alle 400 metriä leveä. Pohjoisosassa on järvellä useita niemiä, jotka pilkkovat järvelle useita lahtia. Idästä työntyy länteen 1,2 kilometriä pitkä Kalaniemi, jonka pohjoispuolelle jää 1,3 kilometriä pitkä Rönninlahti ja eteläpuolelle 1,1 kilometriä pitkä Kalalahti. Rönninlahden jatkeena kurottaa länteen 550 metriä pitkä Ruuhilahti. Lahtien eteläpuolella Vähäniemi ja Vatsinniemi työntyvät toistensa ohi muodostaen järvelle mutkan. Tästä saa alkuunsa pitkälle kaakkoon ulottuva lahtimainen järvenosa, jolla on pituutta neljä kilometriä. Järvessä on kartan mukaan viisi saarta, joista Rullisaari on toiseksi suurin. Suurin saari sijaitsee Kalalahden suulla ja se on 80 metriä pitkä ja alle 40 metriä leveä.


title: Kovero (Ruovesi)

text: Koveron rannat ovat kallioiset ja useimmista kohdistaan jyrkät. Rannoilta nousee korkeita mäkiä, jotka kohoavat kymmenien metrien korkeuteen. Rönninlahden koillispuolella nousee Tantereenmäki, jonka laella sijaitsee maatila lähes 80 metrin korkeudella järvestä. Mäen rinteet loppuvat juuri ennen järven rantoja, jota ovat tällä kohtaa loivia. Järven länsirannoilla sijaitsevat Isorannanmäki, Vierunmäki ja Isomäki. Niiden jylhät kallioiset jyrkänteet putoavat suoraan järveen. Isomäki kohoaa yli 75 metrin korkeuteen, ja kun sen alla on järvessä 49 metriä syvää, syntyy siitä suuri korkeusero.


title: Kovero (Ruovesi)

text: Järvi on luodattu ja siitä on julkaistu syvyyskartat. Järven keskisyvyys on 16 metriä ja suurin syvyys on 50 metriä. Järven eteläosassa on kolme yli 40 metrin syvännettä. Pohjoisosassa on neljä vain yli 10 metrin syvännettä, joista yksi yltää yli 20 metrin syvyyteen. Järven syvin kohta sijaitsee Isomäen huipun pohjoispuolella. Sen eteläpäässä on vielä 41 metriä syvä kohta.


title: Kovero (Ruovesi)

text: Järven rantaviivan pituus on 19,2 kilometriä. Sen rannat ovat kallioista ja mäkistä metsämaata. Järvi sijaitsee haja-asutusalueen ulkopuolella, mutta sen rannoilla sijaitsee kaksi taloutta ja noin 20 vapaa-ajan asuntoa. Järven pohjoisrantoja seuraa Mustajärveltä tulevat tie ja asunnoille tulee tältä tieltä sekä kauempaa Ruoveden keskustaajamasta useita teitä. Kaikki tiet haarautuvat kantatieltä 66.


title: Kovero (Ruovesi)

text: Kovero kuuluu pitkään 150–200 miljoonaa vuotta vanhan kallion rotkolaaksoon, jonka viimeisen jääkauden loppuvaiheen jäätikköjokivirtaukset puhdistivat auki hiekasta ja moreenista mannerjäätikön alla. Rotkolaakson syvimmät kohdat ovat nykyään veden peitossa ja järvialtaista on muodostunut järviketju. Siihen kuuluvat esimerkiksi Iso Helvetinjärvi, Pitkä Helvetinjärvi, Luoma ja Kovero. Rotkojen kallioiset seinämät, kalliokolot ja onkalot tarjoavat monenlaisille kasveille suojaisia kasvualustoja.


title: Kovero (Ruovesi)

text: Suurin osa järven rannoista, muttei itse järvi, kuuluvat Helvetinjärven kansallispuistoon. Puistossa on merkittyjä patikkareittejä, joista yksi Pirkantaival seuraa Koveron länsirantoja. Se seuraa rotkolaaksoja Helvetinkolulle saakka.


title: Kovero (Ruovesi)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Mutiojan valuma-alueeseen (35.413) järvi kuuluu. Järven vedenpinnan korkeus on 128,9 metriä mpy.


title: Kovero (Ruovesi)

text: Järvi saa pääosan vedestään omasta lähiympäristöstään, sillä järvi sijaitsee Tarjanneveden aluen Mutiojan valuma-alueen latva-alueilla. Siihen laskee ympäristön latvalampien ja -järvien lyhyet laskuojat. Koveron omalla lähialueella on 14 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat seuraavat järvet. Suoraan Koveron itärantaan laskevat yksinään omaa ojaa myöten Pikku-Kovero, Ahvenlammi (2 ha) ja Vehkalammi (1 ha), ja länsirantaan laskee näin vain Pitkäjärvi (1 ha). Vehkalammin kanssa Vehkalahteen laskee Kalalammi (4 ha) ja sen yläpuolella sijaitseva Vääräjärvi (14 ha). Rönninlahteen laskee puolestaan Ansajärvi (8 ha), jonka yläpuolisia järviä ovat Iso Hyöhyjärvi (3 ha), Pikku Hyöhyjärvi (1 ha), Saukkolammi ja Koitinlammi (1 ha). Luoma (80 ha) on alueen järvistä toiseksi suurin ja sen laskuoja Luomanoja laskee Koveron Vatsinlahteen. Sen valuma-alueeseen kuuluvat Kaakkolammi (3 ha), Kuusilammi (2 ha), Kankijärvi (7 ha) ja Valkoisetlammit (3 ja 2 ha).


title: Kovero (Ruovesi)

text: Järven lasku-uoma lähtee Ruuhilahden ja Rönninlahden välistä ja se laskee 200 metrin jälkeen Yläsenjärveen (9 ha). Uoman vieressä sijaitsee Koverokosken talon rakennuksia. Laskuojalle tulee pudotusta 2,5 metriä.


title: Acceglio

text: Acceglio on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 157 vuonna 2017.


title: Aisone

text: Aisone on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 236 vuonna 2017.


title: Albaretto della Torre

text: Albaretto della Torre on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 229 vuonna 2017.


title: Alto

text: Alto on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 130 vuonna 2017.


title: Argentera

text: Argentera on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 78 vuonna 2017.


title: Arguello

text: Arguello on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 199 vuonna 2017.


title: Bagnasco

text: Bagnasco on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 1 014 vuonna 2017.


title: Bagnolo Piemonte

text: Bagnolo Piemonte on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 5 969 vuonna 2017.


title: Baldissero d’Alba

text: Baldissero d'Alba on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 1 054 vuonna 2017.


title: Barbaresco (kunta)

text: Barbaresco on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 646 vuonna 2017.


title: Barge

text: Barge on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 7 699 vuonna 2017.


title: Bastia Mondovì

text: Bastia Mondovì on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 654 vuonna 2017.


title: Battifollo

text: Battifollo on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 225 vuonna 2017.


title: Samuel Fagemo

text: Samuel Fagemo (s. 14. maaliskuuta 2000 Göteborg, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssä. Hän on pelipaikaltaan oikea laitahyökkääjä. Fagemo laukoo oikealta.